**รายงานการประชุมสภาเทศบาลตำบลสุเทพ**

**สมัยสามัญ สมัยที่ 3 ครั้งที่ 1 ประจำปี 2556**

**วันที่ 15 สิงหาคม 2556**

**ณ ห้องประชุมสภาเทศบาลตำบลสุเทพ**

**------------------------------------**

**ผู้เข้าประชุม ๑5 คน**

1. นายบุญลือ เผือกผ่อง ประธานสภาเทศบาลตำบลสุเทพ
2. นายธีระพันธ์ เตชะ รองประธานสภาเทศบาลตำบลสุเทพ
3. นายสันติสุข วงค์ประดิษฐ เลขานุการสภาเทศบาลตำบลสุเทพ
4. นายเกตุ ชัยมงคล สมาชิกสภาเทศบาลตำบลสุเทพ เขต ๑
5. นายประยูร ศิริสุภา สมาชิกสภาเทศบาลตำบลสุเทพ เขต ๑
6. นางเหรียญ ปวงเมา สมาชิกสภาเทศบาลตำบลสุเทพ เขต ๑
7. นายสม อัมปาละ สมาชิกสภาเทศบาลตำบลสุเทพ เขต ๑
8. นายเฉลียว นกแก้ว สมาชิกสภาเทศบาลตำบลสุเทพ เขต ๒
9. นางมะลิวัล ดวงยศ สมาชิกสภาเทศบาลตำบลสุเทพ เขต ๒
10. นายนิพิฐพนธ์ สรรพสิทธิ์สิริ สมาชิกสภาเทศบาลตำบลสุเทพ เขต ๒
11. นายพินธุ์ ตาสิงห์ สมาชิกสภาเทศบาลตำบลสุเทพ เขต ๒
12. นายโกวิท ลัภพระบุตร สมาชิกสภาเทศบาลตำบลสุเทพ เขต 2

**ผู้ไม่เข้าประชุม - คน**

**ผู้เข้าร่วมประชุม 8 คน**

1. นายธัญศักดิ์ แสงศรีจันทร์ นายกเทศมนตรีตำบลสุเทพ
2. นายธีระพันธ์ ชนะชัย รองนายกเทศมนตรีตำบลสุเทพ
3. นางวันเพ็ญ ธรรมเทศน์ ที่ปรึกษานายกเทศมนตรีตำบลสุเทพ
4. นายพยอม เผ่ากันทะ ปลัดเทศบาลตำบลสุเทพ
5. นายวีระชัย กระต่ายทอง หัวหน้าสำนักปลัดเทศบาล
6. นางอัจฉรา ประจงกิจ ผู้อำนวยการกองคลัง
7. นางสาวศิรินทิพย์ หลักดี หัวหน้าฝ่ายอำนวยการ
8. นางเอมอร เขียวชะอุ่ม เจ้าหน้าที่บริหารงานทั่วไป

*ระเบียบ........*

**ระเบียบวาระที่ ๑** **เรื่องที่ประธานจะแจ้งต่อที่ประชุม**

 **1.1 การเสนอร่างเทศบัญญัติงบประมาณรายจ่ายประจำปี งบประมาณ พ.ศ.2557 หลังวันที่ 15 สิงหาคม 2556**

**ประธานสภาฯ ข้อระเบียบกฎหมาย**

 อาศัยอำนาจตามระเบียบกระทรวงมหาดไทยว่าด้วยวิธีการ งบประมาณขององค์กรปกครองส่วนท้องถิ่น พ.ศ. 2541 และแก้ไข เพิ่มเติม (ฉบับที่ 3) พ.ศ. 2543

 ข้อ 24ในกรณีที่คณะผู้บริหารท้องถิ่นพิจารณาแล้วเห็นว่า ไม่ สามารถที่จะนำร่างงบประมาณรายจ่ายประจำปีเสนอต่อสภาท้องถิ่น ได้ทัน ภายในระยะเวลาที่กำหนดไว้ให้เสนอขออนุมัติต่อสภาท้องถิ่น แล้วรายงานให้ผู้ว่าราชการจังหวัดทราบ สำหรับองค์การบริหารส่วน ตำบลให้รายงาน นายอำเภอหรือปลัดอำเภอ ผู้เป็นหัวหน้าประจำกิ่ง อำเภอ

 “สำหรับเทศบาลรูปแบบนายกเทศมนตรี หากนายกเทศมนตรีพิจารณาแล้วเห็นว่าจะไม่สามารถนำร่างงบประมาณรายจ่ายประจำปีถัดไปเสนอต่อสภาเทศบาลได้ทันภายในระยะเวลาที่กำหนดไว้ให้ชี้แจงเหตุผลความจำเป็นต่อประธานสภาเทศบาลก่อนวันที่ 15 สิงหาคม ของปีงบประมาณปัจจุบัน”

 ผมได้รับแจ้งจากคณะผู้บริหารเมื่อวันที่ 14 สิงหาคม 2556 ว่าการจัดทำร่างเทศบัญญัติงบประมาณรายจ่ายประจำปีงบประมาณ พ.ศ. 2557 ยังไม่แล้วเสร็จเนื่องจากมีข้อมูลและปัญหาของหมู่บ้านจำนวนมาก ซึ่งจะต้องใช้เวลาในการพิจารณาอย่างละเอียดรอบคอบจึงไม่สามารถนำเสนอร่างเทศบัญญัติงบประมาณรายจ่ายประจำปีงบประมาณ พ.ศ. 2557 ได้ทันในวันที่ 15 สิงหาคม 2556 และขอขยายเวลาในการพิจารณาร่างเทศบัญญัติงบประมาณรายจ่ายประจำปี 2557 ภายในวันที่ 30 สิงหาคม 2556 โดยคณะผู้บริหารจะรายงานให้ผู้ว่าราชการจังหวัดเพื่อรับทราบต่อไป

 : ที่ประชุมรับทราบ

*/1.2…….*

 **1.2 ขอเชิญคณะผู้บริหารและสมาชิกสภาฯร่วมรับประทานอาหาร กลางวันโดยพร้อมเพรียงกัน**

**ประธานสภาฯ** หลังจากการประชุมสภาฯแล้วเสร็จ ขอเชิญทุกท่านร่วมรับประทานอาหารกลางวันโดยพร้อมเพรียงกัน ณ ร้านลาบริมคลอง

 : ที่ประชุมรับทราบ

**ระเบียบวาระที่ ๒**  **รับรองรายงานการประชุมสภาเทศบาลตำบลสุเทพ**

 **2.1 สมัยสามัญ สมัยที่ 2 ครั้งที่ 1 วันที่ 19 มิถุนายน 2556**

**เลขานุการสภาฯ**  ขอเชิญที่ประชุมตรวจสอบความถูกต้องของรายงานการประชุม

**ประธานสภาฯ**  ที่ประชุมได้ตรวจสอบแล้วปรากฏว่าไม่มีการแก้ไขรายงานการประชุม ผมขอมติที่ประชุมเพื่อรับรองรายงานการประชุม

  **มติที่ประชุม**

 รับรอง 10 เสียง

 ไม่รับรอง - เสียง

 งดออกเสียง 1 เสียง

 ไม่อยู่ในที่ประชุม 1 เสียง

  **2.2 สมัยสามัญ สมัยที่ 2 ครั้งที่ 2 วันที่ 28 มิถุนายน 2556**

**เลขานุการสภาฯ**  ขอเชิญที่ประชุมตรวจสอบความถูกต้องของรายงานการประชุม

**นายโกวิท ลัภพระบุตร** ขอแก้ไขรายงานการประชุมหน้าที่ 2 ขอแก้ไขตำแหน่งของผู้เข้าร่วมประชุมลำดับที่ 38 และ 39 ดังนี้

 นายโกมล ปานมา ตำแหน่ง ผู้ใหญ่บ้านหมู่ที่ 10

 นายสง่า คำช่าง ตำแหน่ง ผู้ใหญ่บ้านหมู่ที่ 14

**ประธานสภาฯ** มีผู้ใดจะขอแก้ไขรายงานการประชุมเพิ่มเติมหรือไม่หากไม่มี ผมขอมติที่ประชุมเพื่อรับรองรายงานการประชุม

  **มติที่ประชุม**

 รับรอง 10 เสียง

 ไม่รับรอง - เสียง

 งดออกเสียง 1 เสียง

 ไม่อยู่ในที่ประชุม 1 เสียง

**ระเบียบวาระที่ ๓** **กระทู้ถาม**

 ไม่มี

*/ระเบียบ.......*

**ระเบียบวาระที่** **๔** **เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

  **4.1 การพิจารณาร่างระเบียบสภาเทศบาลตำบลสุเทพ ว่าด้วยหลักเกณฑ์และวิธีการสำหรับให้ประชาชนเข้ารับฟังการประชุมสภาเทศบาลตำบลสุเทพ พ.ศ. 2556**

**นายธีระพันธ์ เตชะ** ตามที่สภาเทศบาลตำบลสุเทพได้มีมติแต่งตั้งคณะกรรมการเพื่อจัดทำร่างระเบียบสภาเทศบาลตำบลสุเทพ ว่าด้วยหลักเกณฑ์และวิธีการสำหรับให้ประชาชนเข้ารับฟังการประชุมสภาเทศบาลตำบล สุเทพ พ.ศ. 2556 จำนวน 3 คน โดยผมได้รับแต่งตั้งให้เป็นประธานคณะกรรมการนั้น

 บัดนี้การจัดทำร่างระเบียบสภาเทศบาลตำบลสุเทพ ว่าด้วยหลักเกณฑ์และวิธีการสำหรับให้ประชาชนเข้ารับฟังการประชุมสภาเทศบาลตำบลสุเทพ พ.ศ. 2556 เสร็จเรียบร้อยแล้วผมขอมอบหมายให้ นายประยูร ศิริสุภา เลขานุการคณะกรรมการ เป็นผู้นำเสนอเพื่อให้สภาเทศบาลตำบลสุเทพพิจารณา

**นายประยูร ศิริสุภา** เนื่องด้วยคณะกรรมการได้จัดส่งร่างระเบียบสภาเทศบาลตำบลสุเทพ ว่าด้วยหลักเกณฑ์และวิธีการสำหรับให้ประชาชนเข้ารับฟังการประชุมสภาเทศบาลตำบลสุเทพ พ.ศ. 2556 ให้สมาชิกสภาฯได้ศึกษาล่วงหน้าแล้วจึงขอให้สมาชิกสภาฯได้ร่วมกันพิจารณาว่าเห็นด้วยตามที่คณะกรรมการนำเสนอหรือว่าจะขอแก้ไขเพิ่มเติมในข้อใดบ้าง

**ประธานสภาฯ** ผมขอชื่นชมการทำงานของคณะกรรมการทุกคนที่สามารถจัดทำร่างระเบียบสภาเทศบาลตำบลสุเทพ ว่าด้วยหลักเกณฑ์และวิธีการสำหรับให้ประชาชนเข้ารับฟังการประชุมสภาเทศบาลตำบล สุเทพ พ.ศ. 2556 ได้เป็นอย่างดีและมีรายละเอียดครอบคลุมแต่อาจจะต้องมีการปรับเรื่องภาษาให้มีความรัดกุมมากขึ้น เช่น

 **ข้อความเดิม**

 ข้อ ๒ระเบียบนี้ให้บังคับใช้ได้นับถัดจากวันประกาศโดยเปิดเผย ณ สำนักงานเทศบาลเทศบาลตำบลสุเทพเป็นต้นไป

 **ข้อเสนอในการแก้ไข**

 ข้อ ๒ระเบียบนี้ให้บังคับใช้ถัดจากวันประกาศเป็นต้นไป

*/ข้อความ.......*

 **ข้อความเดิม**

 **ข้อ ๓** เมื่อระเบียบนี้มีผลบังคับใช้ให้ยกเลิกบรรดาประกาศหลักเกณฑ์วิธีการข้อกำหนดข้อบังคับหรือระเบียบอื่นใดที่ขัดหรือแย้งหรือได้กล่าวไว้แล้วในระเบียบนี้และให้ใช้ระเบียบนี้แทน

 **ข้อเสนอในการแก้ไข**

 **ข้อ ๓** เมื่อระเบียบนี้มีผลบังคับใช้ให้ยกเลิกบรรดาประกาศหลักเกณฑ์วิธีการข้อบังคับหรือระเบียบอื่นใดที่ขัดหรือแย้งกับระเบียบนี้ให้ใช้ระเบียบนี้แทน

 **ข้อความเดิม**

  **ข้อ 4** “ประธานสภา” หมายความว่าประธานสภาเทศบาลตำบลสุเทพหรือรองประธานสภาเทศบาลตำบลสุเทพซึ่งปฏิบัติหน้าที่แทนประธานสภาหรือตามที่ประธานสภามอบหมาย

 **ข้อเสนอในการแก้ไข**

 **ข้อ 4** “ประธานสภา” หมายความว่าประธานสภาเทศบาลตำบลสุเทพหรือผู้ปฎิบัติหน้าที่แทน

ยังมีอีกหลายประเด็นที่ควรปรับให้มีความเหมาะสม อาทิ ควรเพิ่มในส่วนของเจ้าหน้าที่ด้วย และหากจะให้มีการปรับเปลี่ยนในวันนี้ผมเกรงว่าจะทำให้การประชุมเกิดการล่าช้า ผมจึงขอเสนอว่าผมจะหารือกับคณะกรรมการอีกครั้งโดยขอเชิญสมาชิกสภาฯที่สนใจร่วมหารือด้วยเพื่อแก้ไขและปรับข้อความให้รัดกุมเพื่อเสนอต่อสภาฯ และขอให้สมาชิกสภาฯทุกท่านได้ศึกษาร่างระเบียบด้วยหากจะแก้ไขเพิ่มเติมตรงจุดไหนก็สามารถเสนอต่อสภาฯได้

**นายธีระพันธ์ เตชะ** ผมเห็นด้วยหากจะมีการแก้ไขหรือปรับข้อความให้รัดกุมและสมบูรณ์ยิ่งขึ้นและผมต้องการให้สมาชิกสภาฯได้อภิปรายในวันนี้เพื่อจะได้ทราบว่าทุกท่านมีข้อคิดเห็นเป็นเช่นไร

**ประธานสภาฯ** ผมขอเสนอเพิ่มเติมรายละเอียด ดังนี้

 ในส่วนที่ 4 ขอให้เพิ่มคำนิยามขอคำว่า “เจ้าหน้าที่”ด้วย ว่าหมายถึงพนักงานเทศบาลหรือพนักงานจ้างของเทศบาล

 “ประชุมลับ” หมายความว่าการประชุมสภาเทศบาลซึ่งห้ามมิให้บุคคลภายนอกซึ่งมิใช่สมาชิกสภา เลขานุการสภา ผู้บริหารและเจ้าหน้าที่ที่ประธานสภาอนุญาตเข้าฟังการประชุมสภาเทศบาล

*/ขอแก้ไข.......*

 **ขอแก้ไขเป็น** “ประชุมลับ” หมายความว่าการประชุมสภาเทศบาลซึ่งห้ามมิให้บุคคลภายนอกซึ่งมิใช่สมาชิกเข้ารับฟังการประชุมสภาฯเว้นแต่ได้รับอนุญาตจากรประธานสภาฯ

 **ข้อ ๕** ให้ประธานสภาเทศบาลเทศบาลตำบลสุเทพรักษาการตามระเบียบนี้และให้มีอำนาจตีความวินิจฉัยปัญหากำหนดหลักเกณฑ์และวิธีปฏิบัติเพิ่มเติมที่มิได้กำหนดในระเบียบเพื่อให้เป็นไปตามระเบียบนี้

 **ขอแก้ไขเป็น ข้อ ๕** ให้ประธานสภาเทศบาลรักษาการตามระเบียบนี้และให้มีอำนาจตีความวินิจฉัยปัญหากำหนดหลักเกณฑ์และวิธีปฏิบัติเพิ่มเติมที่มิได้กำหนดในระเบียบเพื่อให้เป็นไปตามระเบียบนี้

 **ข้อ ๖** ประชาชนมีสิทธิเข้าฟังการประชุมสภาเทศบาลได้ตามหลักเกณฑ์และวิธีการซึ่งกำหนดไว้ในระเบียบนี้ประชาชนซึ่งเข้าฟังการประชุมสภาเทศบาลต้องปฏิบัติตนในเมื่อได้เข้าฟังการประชุมสภาตามระเบียบนี้หรือตามที่ประธานสภากำหนด

 **ขอแก้ไขเป็น** **ข้อ ๖** ประชาชนมีสิทธิเข้าฟังการประชุมสภาเทศบาลได้ตามหลักเกณฑ์และวิธีการที่กำหนดไว้ในระเบียบนี้ประชาชนซึ่งเข้าฟังการประชุมสภาเทศบาลต้องปฏิบัติตนในเมื่อได้เข้าฟังการประชุมสภาตามระเบียบนี้หรือตามที่ประธานสภากำหนด

หมวดที่ 2 หลักเกณฑ์วิธีการสำหรับให้ประชาชนเข้าฟังการประชุมสภาเทศบาล

 **ขอแก้ไขเป็น** หลักเกณฑ์การให้ประชาชนเข้าฟังการประชุมสภาเทศบาล

 **ข้อ 8** ในการประชุมสภาเทศบาลครั้งใดๆให้เลขานุการสภามีหน้าที่ต้องประกาศและประชาสัมพันธ์การให้ประชาชนเข้าฟังการประชุมสภาเทศบาลให้ทราบโดยทั่วถึงทั้งโดยการติดประกาศ ณ สำนักงานเทศบาลหรือการออกเสียงตามสายหรือโดยประการอื่นไม่น้อยกว่า ๓ วันก่อนวันประชุมสภาเทศบาล

ระเบียบข้อนี้มีเนื้อหาขัดแย้งกับ ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ ข้อ ๒๔ วรรคสองซึ่งกำหนดให้ประธานสภาท้องถิ่นประชาสัมพันธ์กำหนดวันนัดประชุม

*/เวลา.......*

 เวลา สถานที่ประชุม และเรื่องที่จะนำเข้าสู่ที่ประชุมสภาท้องถิ่นเพื่อให้ประชาชนทราบและเข้าฟังการประชุมด้วย

 **ข้อ ๙** ให้ผู้ที่เข้าฟังการประชุมสภาเทศบาลต้องปฏิบัติตนในเมื่อได้เข้าฟังการประชุมสภาเทศบาลตามระเบียบนี้หรือตามที่ประธานสภากำหนด

 **ขอแก้ไขเป็น** **ข้อ ๙** ให้ผู้ที่เข้าฟังการประชุมสภาเทศบาลต้องปฏิบัติตนตามระเบียบที่สภาฯกำหนด

ส่วนที่ ๒ ข้อกำหนดการปฏิบัติตนในการรับฟังการประชุมสภาเทศบาล

 **ขอแก้ไขเป็น** ส่วนที่ ๒ ข้อกำหนดในการรับฟังการประชุมสภาเทศบาล

 **ข้อ ๑๐** ผู้ได้รับอนุญาตให้เข้าฟังการประชุมสภาเทศบาลหรือประชาชนซึ่งสามารถเข้าฟังการประชุมสภาเทศบาลตามประกาศประธานสภาจะต้องปฎิบัติตนดังนี้

 **ขอแก้ไขเป็น ข้อ ๑๐** ผู้ได้รับอนุญาตให้เข้าฟังการประชุมสภาเทศบาลจะต้องปฎิบัติดังนี้

 **ข้อ ๑๑** ห้ามมิให้ผู้ได้รับอนุญาตให้เข้าฟังการประชุมสภาเทศบาลหรือประชาชนซึ่งสามารถเข้าฟังการประชุมสภาเทศบาลตามประกาศประธานสภาตามข้อ ๙ กระทำการดังต่อไปนี้

 **ขอแก้ไขเป็น** **ข้อ ๑๑** ห้ามมิให้ผู้ได้รับอนุญาตให้เข้าฟังการประชุมสภาฯ กระทำการดังต่อไปนี้

(๑) แสดงความคิดเห็นหรือเสนอข้อคิดเห็นใดๆต่อที่ประชุมสภาเทศบาลโดยเด็ดขาดเว้นแต่ในกรณีที่ประธานสภาฯอนุญาตเท่านั้น

 **ขอแก้ไขเป็น** (๑) แสดงความคิดเห็นหรือเสนอข้อคิดเห็นใดๆต่อที่ประชุมสภาเทศบาลโดยเด็ดขาดเว้นแต่ได้รับอนุญาตจากประธานสภาฯ

ข้อสุดท้ายให้พิมพ์ ประกาศ ณ วันที่.......

 เนื้อหาด้านอื่นๆถูกต้องแต่ที่จะขอแก้ไขปรับปรุงนั้นเพื่อให้มีความหมายที่รัดกุมมากขึ้น

**นายธีระพันธ์ เตชะ** ผมต้องการให้สมาชิกสภาฯได้แสดงข้อคิดเห็น โดยเฉพาะในเรื่องการปฏิบัติตนในการเข้ารับฟังการประชุมสภาฯ

*/ประธาน.......*

**ประธานสภาฯ** สมาชิกสภาฯมีข้อคิดเห็นในการปฏิบัติตนในการเข้ารับฟังการประชุมสภาฯเป็นเช่นไรให้แสดงข้อคิดเห็นในข้อที่ 10

1. แต่งกายสุภาพประพฤติตนเรียบร้อย

(2) แสดงตัวโดยการแสดงบัตรประจำตัวประชาชนต่อเจ้าหน้าที่และลงลายมือชื่อในสมุดทะเบียนก่อนการเข้าฟังการประชุมสภาฯ

**นายนิพิฐพนธ์ สรรพสิทธิ์สิริ** ผมขอเสนอเพิ่มเติมให้ผู้ที่จะเข้ารับฟังการประชุมสภาฯให้แสดงบัตรประจำตัวและลงลายมือชื่อก่อนเวลาการประชุมสภาฯ และเข้ารับฟังการประชุมตั้งแต่เริ่มต้นหากประชาชนเข้า-ออกระหว่างการประชุมเกรงว่าจะทำให้เกิดความวุ่นวาย

**ประธานสภาฯ** สมาชิกสภาฯเสนอว่าประชาชนผู้ใดที่มีความประสงค์เข้ารับฟังการประชุมสภาฯให้มาก่อนเวลาประชุมหากมาหลังจากที่มีการประชุมแล้วจะไม่ได้รับอนุญาตให้เข้ารับฟังการประชุมสภาฯใช่หรือไม่

**นายนิพิฐพนธ์ สรรพสิทธิ์สิริ** ประชาชนที่มาหลังจากที่มีการประชุมแล้ว จะได้รับอนุญาตให้เข้ารับฟังการประชุมสภาฯหรือไม่นั้น ขึ้นอยู่กับดุลยพินิจของประธานสภาฯ หรือว่าข้อตกลงของที่ประชุม

**ประธานสภาฯ** ควรจะมีการกำหนดให้ชัดเจนในระเบียบ เพราะในทางปฏิบัติหากประธานสภาฯใช้ดุลยพินิจให้เข้ารับฟังระหว่างที่มีการประชุมเกรงว่าจะไม่เหมาะสม

**นายเกตุ ชัยมงคล** การจัดทำระเบียบข้อบังคับควรมีข้ออนุโลมให้ประชาชนด้วย เพราะหากประชาชนที่มีความสนใจที่จะเข้ารับฟังการประชุมสภาฯแต่ไม่สามารถมาได้ตรงกำหนดเวลาประชาชนก็จะเสียสิทธิ์ในการเข้ารับฟัง

**นายโกวิท ลัภพระบุตร** ควรจะจัดสถานที่สำหรับผู้ที่รับฟังการประชุม และประชาชนที่เข้ารับฟังก็ไม่มีสิทธิ์ในการแสดงข้อคิดเห็นยกเว้นการได้รับอนุญาตจากประธานสภาฯให้แสดงข้อคิดเห็นในวาระอื่น ๆ แต่หากประชาชนมีข้อจำกัดด้านเวลาตามที่ นายเกตุ ชัยมงคล ได้กล่าวไว้และจะ เข้า-ออกห้องประชุมเวลาไหนก็ได้เกรงว่าจะทำให้สภาฯเกิดความวุ่นวาย และหากเป็นเช่นนั้นก็ไม่จำเป็นต้องจัดประชุมสภาฯในห้องประชุมก็ได้

 และหากประชาชนที่มีความสนใจที่จะรับฟังการประชุมสภาฯก็ต้องเสียสละเวลาเพื่อเข้ารับฟังการประชุม

*/นาย.......*

**นายเกตุ ชัยมงคล** เนื่องจากมีข้อจำกัดเกี่ยวกับสถานที่ประชุมเพราะสถานที่คับแคบจึงไม่สามารถจัดสถานที่สำหรับประชาชนเพราะฉะนั้นการกำหนดหลักเกณฑ์ต่าง ๆ ควรจะมีข้ออนุโลมสำหรับประชาชนด้วย เช่น ควรกำหนดเวลาที่สามารถยืดหยุ่นได้ เพื่อให้ประชาชนที่สนใจสามารถเข้ารับฟังได้

**ประธานสภาฯ** ผมขอชื่นชมคณะกรรมการที่สืบค้นข้อมูลและสามารถจัดทำร่างระเบียบฉบับนี้ได้เป็นอย่างดี และผมขอข้ามการพิจารณาข้อนี้ออกไปโดยขอให้ทุกท่านพิจารณาข้ออื่นก่อน ดังนี้

 (๓) เข้านั่งประจำที่ในบริเวณที่จัดไว้ให้โดยเฉพาะห้ามมิให้เข้าไปในเขตเฉพาะสำหรับผู้บริหารสมาชิกสภาเจ้าหน้าที่และคณะกรรมการสภาฯ

 (๔) จะต้องปฏิบัติตนอย่างสงบและคงไว้ซึ่งเกียรติแห่งสภาเทศบาล

 (๕) ปฏิบัติตนตามที่เจ้าหน้าที่เลขานุการสภาฯแนะนำหรือตามที่ประธานสภาฯกำหนด

 ขอย้อนกลับไปพิจารณาข้อที่ 2 ซึ่งตามที่คณะกรรมการจัดทำร่างฯได้เสนอหรือจากการสืบค้นข้อมูลจากอินเทอร์เน็ตก็ไม่ได้มีการระบุไว้ว่าผู้เข้ารับฟังการประชุมสภาฯต้องมาก่อนเวลาประชุม ผมจึงขอความคิดเห็นคณะกรรมการฯอีกครั้งว่าจะเสนอแนะเช่นไร

**นายธีระพันธ์ เตชะ** คณะกรรมการมีความตั้งใจจัดทำร่างระเบียบฉบับนี้เพื่อให้เกิดความเป็นระเบียบเรียบร้อยของห้องประชุมเนื่องจากมีข้อจำกัดเกี่ยวกับสถานที่ประชุม และในการประชุมแต่ละครั้งที่ประชุมก็ต้องการความสงบและสมาธิเพื่อพิจารณารายละเอียดต่าง ๆ เพราะฉะนั้นควรจะมีการระบุในหนังสือแจ้งประชาชนทุกครั้งว่าควรมาก่อนเวลาประชุม และลงชื่อเข้าร่วมประชุมทุกครั้ง

**นายนิพิฐพนธ์ สรรพสิทธิ์สิริ** ตามที่ผมได้เสนอก็เพื่อต้องการให้สภาฯเกิดความเป็นระเบียบเรียบร้อยและเพื่อเจ้าหน้าที่จะได้จัดเตรียมห้องและอาหารว่างสำหรับรับรองผู้เข้าร่วมประชุมและสามารถกระตุ้นให้สมาชิกสภาฯทุกคนเข้าประชุมให้ตรงเวลานัดหมายและหากมีผู้สนใจเข้ารับฟังการประชุมสภาฯจำนวนมากก็อาจจะมีการจัดห้องสำหรับรับฟังการประชุมและถ่ายทอดทางทีวีให้ประชาชนได้รับฟัง

*/นาย.......*

**นายโกวิท ลัภพระบุตร** ครั้งก่อนที่มีการประชุมสภาฯและมีการเชิญประชาชนที่สนใจเข้ารับฟังการประชุมสภาฯ จนเกิดความโกลาหลขึ้นในห้องประชุมนั้นควรจะมีการแต่งตั้งเจ้าหน้าที่ตำรวจประจำสภาฯเพื่อดูแลความเรียบร้อยและความปลอดภัยให้แก่สมาชิกสภาฯ และผมขอสอบถามว่าจะเชิญประชาชนที่สนใจเข้ารับฟังการประชุมสภาฯทุกครั้งหรือไม่ เพราะช่วงเช้าระหว่างการเดินทางมาประชุมมีประชาชนเข้ามาทักทายผมและสอบถามว่าจะเดินทางไปไหนซึ่งพวกเขาไม่ทราบว่าวันนี้จะมีการประชุมสภาฯ

 เพราะฉะนั้นผมจึงขอเสนอแนะว่าในการประชุมสภาฯทุกครั้งควรจะมีการเชิญเจ้าหน้าที่ตำรวจจากสถานีตำรวจภูพิงค์ราชนิเวศน์มาร่วมรักษาความปลอดภัยด้วยหากผู้เข้าร่วมประชุมท่านใดที่มีพฤติกรรมไม่เหมาะสมก็สามารถเชิญออกจากห้องประชุมได้

**ประธานสภาฯ** ตามร่างระเบียบฯได้มีกำหนดไว้อย่างชัดเจนในหน้าที่ 4 หมวดที่ 3 กรณีที่ผู้ใดขัดคำสั่งของประธานสภาหรือก่อความไม่สงบเรียบร้อยหรือกระทำการอันเสื่อมเสียเกียรติของที่ประชุมสภาเทศบาลและในเมื่อประธานสภาได้สั่งให้ผู้นั้นออกจากที่ประชุมแล้วแต่ผู้นั้นขัดขืนประธานสภามีอำนาจสั่งให้เจ้าหน้าที่ซึ่งได้รับแต่งตั้งจากผู้บริหารให้ทำหน้าที่รักษาความสงบเรียบร้อยของการประชุมสภาฯ และสามารถเชิญผู้นั้นออกจากที่ประชุมสภาเทศบาลหรือออกไปให้พ้นบริเวณสภาเทศบาลได้

 เพราะฉะนั้นในการประชุมก็สามารถแต่งตั้งเจ้าหน้าที่เพื่อรักษาความสงบเรียบร้อยในสภาฯได้ และผมขอเพิ่มเติมในส่วนของข้อ (1) แต่งกายสุภาพประพฤติตนเรียบร้อย ซึ่งมาตรฐานในการแต่งกายของประชาชนแตกต่างกัน ผมจึงขอเสนอแนะเพิ่มเติม ดังนี้

 (1) แต่งกายสุภาพประพฤติตนเรียบร้อย เช่น ไม่สวมกางเกงขาสั้น รองเท้าแตะ

 และในส่วนของเวลาก็มีผู้เสนอไว้ 2 ประเด็น คือ 1) ผู้เข้าร่วมประชุมควรจะมาให้ตรงเวลา 2) ผู้ที่มาหลังจากเวลาประชุมก็สามารถเข้าร่วมรับฟังได้ขึ้นอยู่กับดุลยพินิจของประธานสภาฯ และจากการสืบค้นข้อมูลหากจะมีผู้เข้าร่วมประชุมเกิน 10 คนให้จัดทำหนังสือแจ้งล่วงหน้าอย่างน้อย 3 วัน

*/นาย........*

**นายเกตุ ชัยมงคล** ตอนนี้การจัดทำร่างระเบียบยังไม่แล้วเสร็จ ผมขอเสนอแนะว่าควรจะให้คณะกรรมการแก้ไขระเบียบให้แล้วเสร็จก่อนและนำเสนอต่อที่ประชุมสภาฯอีกครั้ง หรือว่าจะประชุมให้แล้วเสร็จภายในวันนี้ก็แล้วแต่มติของที่ประชุมสภาฯ

**ประธานสภาฯ** ผมขอสอบถามในส่วนของระยะเวลาที่ตอนนี้มีการเสนอ 2 ประเด็น ท่านมีความคิดเห็นเป็นเช่นไรเพราะท่านได้เสนอไว้ว่าประชาชนที่สนใจเข้าร่วมรับฟังการประชุมสภาฯจะมาเวลาไหนก็ได้แต่คณะกรรมการผู้จัดทำร่างและสมาชิกสภาฯท่านอื่นได้เสนอว่าประชาชนควรมาให้ตรงเวลาเพื่อให้สภาฯเกิดความสงบและความเป็นระเบียบเรียบร้อย

**นายเกตุ ชัยมงคล** ตามที่ท่านประธานคณะกรรมการฯได้เสนอว่าควรมีการกำหนดไว้ในหนังสือให้ชัดเจนเกี่ยวกับเวลาประชุมผมมีข้อเสนอแนะเพิ่มเติมว่าควรจะกำหนดไว้ในหนังสือแจ้งด้วยว่าจะสามารถยืดหยุ่นเวลาเข้ารับฟังการประชุมได้ถึงเมื่อไหร่ เช่น สามารถยืดหยุ่นได้ 30 นาที

**ประธานสภาฯ** นายเกตุ ชัยมงคล ได้แสดงข้อคิดเห็นเพิ่มเติมว่าควรจะกำหนดไว้ในหนังสือแจ้งด้วยว่าจะสามารถยืดหยุ่นเวลาเข้ารับฟังการประชุมได้ถึงเมื่อไหร่ เช่น สามารถยืดหยุ่นได้ 30 นาที

**นายสันติสุข วงค์ประดิษฐ** ตลอดระยะเวลาที่ผ่านมาได้มีการแจ้งหนังสือประชาสัมพันธ์ให้ประชาชนผู้สนใจเข้ารับฟังการประชุมสภาฯ และสถานที่แห่งนี้เป็นสถานที่ศักดิ์สิทธิ์ หากประชาชนสามารถเข้า-ออก ได้ตลอดเวลาผมเกรงว่าจะไม่เหมาะสม เพราะฉะนั้นเราสามารถกำหนดกลุ่มผู้เข้ารับฟังการประชุมสภาฯได้หรือไม่

**ประธานสภาฯ** ตามระเบียบผู้ที่มีสิทธิเข้าร่วมประชุมสภาฯมีนายกเทศมนตรีคนเดียวหรือผู้ที่นายกเทศมนตรีมอบหมายให้เข้าร่วมประชุมและประชาชนที่สนใจทำหนังสือเข้ารับฟัง

 การประชุมสภาฯทุกวันนี้เป็นการปฏิบัติตามที่เคยปฏิบัติกันมาคือผมเป็นผู้ทำหนังสือเชิญนายกเทศมนตรีพร้อมคณะผู้บริหารและเจ้าหน้าที่ที่เกี่ยวข้องรวมถึงกำนันผู้ใหญ่บ้านเข้าร่วมประชุมและขอความอนุเคราะห์ประชาสัมพันธ์ให้ประชาชนที่สนใจเข้าร่วมรับฟังการประชุมสภาฯด้วยทุกครั้ง และมีการติดประกาศกำหนดสมัยประชุมตลอดทั้งปีให้

*/ประชาชน.......*

 ประชาชนได้รับทราบ แต่เท่าที่ผมทราบจะไม่มีการประชาสัมพันธ์เสียงตามสายให้ประชาชนได้เข้าร่วมรับฟัง จะมีการชักชวนให้ประชาชนเข้ารับฟังการประชุมเฉพาะบางเรื่องที่สนใจเท่านั้น ผมจึงขอเสนอว่าผมเห็นด้วยกับคณะกรรมการที่จัดทำร่างคือประชาชนต้องมาให้ตรงกำหนดเวลาแต่หากจะมาภายหลังให้แจ้งเป็นลายลักษณ์อักษรก่อนวันประชุมหรือวันที่ประชุมก็ได้

 หลังจากจัดทำร่างเสร็จเรียบร้อยแล้วผมต้องการให้นิติกรเป็นผู้ตรวจสอบด้วย

**นายธีระพันธ์ เตชะ** ความตั้งใจของคณะกรรมการก็คือต้องการให้ทุกคนมีส่วนร่วมเพราะที่ผ่านมีการจัดทำหนังสือแจ้งให้กำนัน ผู้ใหญ่บ้าน พร้อมประชาสัมพันธ์ให้ประชาชนที่มีความสนใจเข้ารับฟังการประชุมสภาฯ แต่ที่ผ่านมาประชาชนไม่ให้ความสนใจเกี่ยวกับการประชุม ซึ่งอาจจะเป็นค่านิยมหรืออาจจะมีเหตุผลส่วนตัว และผมก็เห็นด้วยที่จะมีการเชิญให้ประชาชนที่สนใจเข้าร่วมรับฟังการประชุมสภาฯเพราะการประชุมสภาฯเป็นสิ่งที่สำคัญที่สมาชิกสภาฯซึ่งเป็นตัวแทนที่ประชาชนเลือกตั้งมาได้ปฏิบัติหน้าที่ และประชาชนควรจะมีโอกาสได้รับฟัง แต่สภาฯ ก็ควรจะกำหนดระเบียบหลักเกณฑ์ให้ประชาชนได้ปฎิบัติตามด้วย และผมก็เห็นด้วยตามที่ นายเกตุ ชัยมงคล เสนอว่าควรจะสามารถยืดหยุ่นระยะเวลาได้ประมาณ 30 นาที และตามที่ท่านประธานสภาฯเสนอว่าต้องจัดทำหนังสือเป็นลายลักษณ์อักษรเพื่อเข้าร่วมประชุมนั้นเกรงว่าจะเป็นการสร้างข้อจำกัดให้ประชาชนมากเกินไป

 และผมไม่เห็นด้วยที่จะมีการเชิญเจ้าหน้าที่ตำรวจมาดูแลความสงบเรียบร้อยเนื่องจากจะทำให้ภาพลักษณ์ของสภาตำบลสุเทพเสียหาย คณะผู้บริหารควรจะมีการแต่งตั้งเจ้าหน้าที่เพื่อดูแลตรงจุดนี้

**ประธานสภาฯ** ประธานคณะกรรมการฯได้ขอเปลี่ยนแปลงกรณีการเข้ารับฟังการประชุมสภาฯสามารถยืดหยุ่นได้ประมาณ 30 นาที และผมขอโทษที่ผมได้อธิบายเกี่ยวกับการเข้ารับฟังแล้วทุกท่านอาจจะยังไม่เข้าใจ กรณีที่ท่านเสนอคือหลังจากระยะเวลายืดหยุ่นแล้ว 30 นาที ประชาชนจะไม่สามารถรับฟังการประชุมได้ แต่กรณีที่ผมเสนอประชาชนสามารถเข้ารับฟังเวลาไหนก็ได้แต่ขอให้แจ้งเป็น

*/ลายลักษณ์........*

 ลายลักษณ์อักษร และจะเลือกประเด็นไหนก็แล้วแต่มติของที่ประชุม

 เพื่อเป็นการตัดประเด็นไม่ให้เกิดความยุ่งยากในการพิจารณาผมจึงขอถอนประเด็นที่ผมเสนอ

**นายนิพิฐพนธ์ สรรพสิทธิ์สิริ** ในการจัดทำระเบียบนั้นควรจะทำให้ชัดเจนไม่มีข้อยืดหยุ่น แต่หากประชาชนที่สนใจจะเข้ารับฟังภายหลังก็ควรจะจัดห้องให้ประชาชนและถ่ายทอดทางทีวีวงจรปิด

**ประธานสภาฯ** สรุปแล้วก็คือตอนนี้สมาชิกสภาฯเสนอไว้ 2 ประเด็น คือ 1) ผู้ที่ประสงค์จะเข้ารับฟังการประชุมสภาฯต้องมาตรงตามเวลาหากล่วงเลยเวลาก็ไม่สามารถเข้ารับฟังการประชุมสภาฯ 2) ควรจะยืดหยุ่นระยะเวลาการเข้ารับฟังการประชุมสภาฯได้ประมาณ 30 นาที และหากผู้ใดมาเกินก็ไม่สามารถเข้ารับฟังการประชุมสภาฯ

**นายธีระพันธ์ เตชะ** วันนี้เป็นการนำเสนอร่างแต่ยังไม่ใช่เป็นระเบียบที่สมบูรณ์ เพราะฉะนั้นหากเราจะเพิ่มเติมตรงจุดไหนก็สามารถเพิ่มเติมได้ เช่น สามารถระบุระยะเวลายืดหยุ่นการเข้ารับฟังการประชุมสภาฯได้ 30 นาที เพื่อให้โอกาสประชาชน

**นายโกวิท ลัภพระบุตร** ผมขอเสนอให้คณะกรรมการฯ ประธานสภาฯและสมาชิกสภาฯที่สนใจหารือกันนอกรอบว่าจะแก้ไขเพิ่มเติมตรงจุดไหนและจัดทำเป็นร่างระเบียบเสนอต่อสภาฯ อีกครั้ง ที่สำคัญหากจะระบุระยะการเข้าประชุมนั้น ขอให้ทุกท่านตั้งแต่คณะผู้บริหาร ประธานสภาฯ สมาชิกสภาฯ ได้ตรวจสอบตัวเองด้วยว่าทุกคนตรงต่อเวลาหรือไม่ เพราะหากประชาชนต้องมารอทุกคนเกรงว่าจะเกิดความไม่เหมาะสม เพราะฉะนั้นขอให้เริ่มปฏิบัติที่ตัวเราก่อน

**ประธานสภาฯ** ผมเห็นด้วยตามที่ทุกท่านเสนอและขอเชิญทุกท่านที่สนใจร่วมหารือกันอีกครั้ง และที่สอบถามในวันนี้เพื่อต้องการทราบว่ามีผู้ใดจะเสนอแนะเพิ่มเติมหรือไม่ เช่น การปฏิบัติตนในการเข้ารับฟังการประชุมสภาฯ การแต่งกาย การจัดสถานที่ประชุม ฯลฯ

**นายสม อัมปาละ** ผมคิดว่าใช้ระยะเวลาหารือเกี่ยวกับเรื่องเวลามากเกินไป หากเกี่ยวข้องกับที่ผมเข้าประชุมล่าช้าผมก็ขอยอมรับผิดและขอโทษต่อที่ประชุม และหากวันนี้ทุกฝ่ายจะมีมติเกี่ยวกับเวลาเข้าร่วมประชุมเป็นเช่นไรผมก็ไม่ขัดข้อง และผมขอเสนอว่าญัตติหรือประเด็นไหนที่ไม่สำคัญมากก็ขอให้เร่งรีบพิจารณา

*/ควร.......*

 ควรเชิญประชาชนผู้สนใจเข้ารับฟังการประชุมสภาฯอย่างเดียวหากจะแย้งหรือเสนอข้อคิดเห็นต่อที่ประชุมผมไม่เห็นด้วย และควรกำหนดจำนวนประชาชนผู้สนใจที่จะเข้าร่วมรับฟังการประชุมสภาฯด้วยว่าจะกำหนดหมู่บ้านละกี่คน

**ประธานสภาฯ** หากไม่มีผู้เสนอเกี่ยวกับข้อปฏิบัติตนแล้ว ได้มีการกำหนดข้อห้ามในระเบียบฯด้วย ผมขอสอบถามว่าทุกท่านเห็นด้วยหรือจะแสดงข้อคิดเห็นเกี่ยวกับระเบียบเพิ่มเติมหรือไม่ ดังนี้

 **ข้อ ๑๑** ห้ามมิให้ผู้ได้รับอนุญาตให้เข้าฟังการประชุมสภาเทศบาลหรือประชาชนซึ่งสามารถเข้าฟังการประชุมสภาเทศบาลตามประกาศประธานสภาตามข้อ ๙ กระทำการดังต่อไปนี้

 (๑) แสดงความคิดเห็นหรือเสนอข้อคิดเห็นใดๆต่อที่ประชุมสภาเทศบาลโดยเด็ดขาดเว้นแต่ในกรณีที่ประธานสภาอนุญาตเท่านั้น

 (๒) สร้างหรือก่อให้เกิดการรบกวนต่อการประชุมสภาเทศบาลหรือกระทำการใดๆอันเป็นการรบกวนการประชุมสภาหรือการฟังการประชุมสภาเทศบาลของผู้อื่นโดยเด็ดขาด

 (๓) พกพาหรือนำเข้ามาซึ่งอาวุธหรือสิ่งของอื่นใดซึ่งโดยสภาพอาจใช้อย่างอาวุธเข้ามาในที่ประชุมสภาเทศบาลและบริเวณสภาเทศบาล

 (๔)ดื่มสุราจนมีอาการมึนเมาก่อนเข้าร่วมการประชุมสภาเทศบาลกรณีนี้เพียงแต่มีกลิ่นสุราก็ถือว่ามีอาการดังกล่าวแล้ว

 (๕) การกระทำอื่นใดซึ่งประธานสภากำหนดไว้

 มีผู้ใดจะเสนอแนะเพิ่มเติมหรือไม่(ไม่มีผู้เสนอเพิ่มเติม)หากไม่มีผู้เสนอแนะเพิ่มเติมผมจะร่วมหารือกับคณะกรรมการและผู้ที่สนใจเพื่อจัดทำร่างระเบียบให้สมบูรณ์อีกครั้ง โดยจะยึดเนื้อหาตามร่างระเบียบฉบับนี้และจะไม่มีการเปลี่ยนแปลงใดๆนอกจากปรับภาษาให้มีความเหมาะสมและรัดกุมมากยิ่งขึ้น และหลังจากนั้นจะมอบให้นิติกรตรวจสอบ และหลังจากการจัดทำระเบียบสมบูรณ์แล้วก็จะนำเผยแพร่ทางเว็ปไซต์เพิ่มเติม

 มีผู้ใดจะเสนอแนะเพิ่มเติมหรือไม่(ไม่มีผู้เสนอเพิ่มเติม)หากไม่มีผมขอมติที่ประชุมว่าผู้ใดเห็นด้วยที่จะให้คณะกรรมการฯหารือร่วมกับสมาชิกสภาฯผู้สนใจเพื่อนำเสนอต่อที่ประชุมสภาฯอีกครั้ง

*/มติ.......*

 **มติที่ประชุม**

 เห็นชอบ 11 เสียง

 ไม่ไม่เห็นชอบ - เสียง

 งดออกเสียง 1 เสียง

**ระเบียบวาระที่ ๕** **เรื่องที่เสนอใหม่**

  **5.1 ขออนุมัติเปลี่ยนแปลงคำชี้แจงเครื่องดับเพลิงชนิดมือถือพร้อมตู้**

 **ข้อระเบียบกฎหมาย**

 ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑ และแก้ไขเพิ่มเติมถึง (ฉบับที่ 3) พ.ศ. 2543 ข้อ ๒๙ การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้างให้เป็นอำนาจอนุมัติของสภาท้องถิ่น

**ประธานสภาฯ** ขอเชิญคณะผู้บริหารชี้แจงรายละเอียด

**นายพยอม เผ่ากันทะ** **เรื่องเดิม**

เทศบาลตำบลสุเทพ ได้ตั้งงบประมาณรายจ่ายประจำปีงบประมาณ พ.ศ. 2555 ประจำปีงบประมาณ พ.ศ. 2555 งบลงทุน ค่าจัดซื้อเครื่องดับเพลิงชนิดมือถือพร้อมตู้ จำนวน 219,640 บาท เพื่อจ่ายเป็นค่าจัดซื้อเครื่องดับเพลิงเคมีชนิดมือถือพร้อมตู้ จำนวน 38 ชุด ชุดละ 5,780 บาท โดย 1 ชุด ประกอบด้วย ตู้เก็บเครื่องดับเพลิงชนิดท่อคู่ ทำจากเหล็ก ขนาด 60X70X20 เซนติเมตร พร้อมกระจกและกุญแจล็อก มีขาตั้งตู้ ทำด้วยเหล็กกลมทาสี สูง1.20 เมตร วัดความสูงจากพื้นดินถึงฐานตู้เก็บเครื่องดับเพลิง พร้อมเครื่องดับเพลิงชนิดผงเคมีแห้ง ขนาด 15 ปอนด์ จำนวน 2 เครื่อง ตั้งจ่ายตามราคาท้องตลาดทั่วไปเนื่องจากไม่มีในบัญชีราคามาตรฐานครุภัณฑ์ คำชี้แจงหน้าที่ 46 ข้อที่ 1.1 ตั้งจ่ายจากเงินอุดหนุนทั่วไป บรรจุในแผนพัฒนาสามปี (พ.ศ.2555-2557)หน้า 193 ลำดับที่ 12 (สำนักปลัด)

 **เหตุผลที่ขอเปลี่ยนแปลง**

หลังจากที่ได้ทำการกันงบประมาณไว้เมื่อปีงบประมาณ พ.ศ. 2555 เพื่อจะดำเนินการในปีงบประมาณ พ.ศ. 2556 และได้แต่งตั้ง

*/คณะกรรมการ.......*

 คณะกรรมการกำหนดราคากลางแล้วปรากฏว่าไม่สามารถหาราคากลางตามท้องตลาดได้เนื่องจากตู้มีลักษณะเป็นท่อคู่ทำจากเหล็ก ขนาด 60X70X20 เซนติเมตร พร้อมกระจกและกุญแจล็อก มีขาตั้งตู้ แต่ปัจจุบันมีการยกเลิกการจัดทำตู้ที่มีขาตั้ง ผมในฐานะเจ้าหน้าที่งบประมาณเล็งเห็นแล้วว่าสามารถขอแก้ไขเปลี่ยนแปลงคำชี้แจงได้ตามระเบียบ ซึ่งหลักในการกันเงินงบประมาณนั้นสามารถดำเนินการได้หลังจากได้รับการอนุมัติอีก 1 ปี ซึ่งจะครบระยะเวลาประมาณเดือนกันยายน 2556 หากเรายังไม่ดำเนินการงบประมาณส่วนนี้ก็จะตกไป

 ในส่วนของการขอเปลี่ยนแปลงได้แต่งตั้งคณะกรรมการและสืบราคากลางแล้วสามารถจัดหาได้หลังจากได้รับการอนุมัติให้เปลี่ยนแปลงจากสภาฯ

 **ข้อระเบียบและกฎหมาย**

##  ระเบียบกระทรวงมหาดไทยว่าด้วยวิธีการจัดทำงบประมาณขององค์กรปกครองส่วน

 ท้องถิ่น พ.ศ.๒๕๔๑และแก้ไขเพิ่มเติม(ฉบับที่๒) พ.ศ.๒๕๔๓ ข้อ ๒๙ “ การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ที่ดินสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้างให้เป็นอำนาจอนุมัติของสภาท้องถิ่น”

 **ข้อเสนอเพื่อพิจารณา**

 เพื่อให้การดำเนินการต่างๆเป็นไปด้วยความเรียบร้อยเทศบาลตำบลสุเทพได้เครื่องดับเพลิงที่มีคุณสมบัติตรงตามความต้องการและปริมาณเพิ่มมากขึ้น จึงขออนุมัติต่อสภาเทศบาลตำบลสุเทพในการแก้ไขเปลี่ยนแปลงคำชี้แจงคุณสมบัติเครื่องดับเพลิงชนิดมือถือพร้อมตู้ ดังนี้

 **คุณสมบัติเดิม**

ค่าจัดซื้อเครื่องดับเพลิงชนิดมือถือพร้อมตู้ จำนวน 219,640 บาท เพื่อจ่ายเป็นค่าจัดซื้อเครื่องดับเพลิงเคมีชนิดมือถือพร้อมตู้ จำนวน 38 ชุด ชุดละ 5,780 บาท โดย 1 ชุด ประกอบด้วย ตู้เก็บเครื่องดับเพลิงชนิดท่อคู่ ทำจากเหล็ก ขนาด 60X70X20

*/เซนติเมตร........*

 เซนติเมตร พร้อมกระจกและกุญแจล็อก มีขาตั้งตู้ ทำด้วยเหล็กกลมทาสีสูง 1.20 เมตร วัดความสูงจากพื้นดินถึงฐานตู้เก็บเครื่องดับเพลิง พร้อมเครื่องดับเพลิงชนิดผงเคมีแห้ง ขนาด 15 ปอนด์ จำนวน 2 เครื่อง ตั้งจ่ายตามราคาท้องตลาดทั่วไปเนื่องจากไม่มีในบัญชีราคามาตรฐานครุภัณฑ์ คำชี้แจงหน้าที่ 46 ข้อที่ 1.1 ตั้งจ่ายจากเงินอุดหนุนทั่วไป บรรจุในแผนพัฒนาสามปี (พ.ศ.2555-2557) หน้า 193 ลำดับที่ 12 (สำนักปลัด)

 **คุณสมบัติใหม่ที่ขอเปลี่ยนแปลง**

ค่าจัดซื้อเครื่องดับเพลิงชนิดมือถือพร้อมตู้ จำนวน 217,000 บาท เพื่อจ่ายเป็นค่าจัดซื้อเครื่องดับเพลิงเคมีชนิดมือถือพร้อมตู้ จำนวน 62 ชุด ชุดละ 3,500 บาท โดย 1 ชุด ประกอบด้วย ตู้เก็บเครื่องดับเพลิงชนิดท่อคู่ ทำจากเหล็ก ขนาด 60X70X20 เซนติเมตร พร้อมกระจกและกุญแจล็อก พร้อมเครื่องดับเพลิงชนิดผงเคมีแห้ง ขนาด 15 ปอนด์ จำนวน 2 เครื่อง ตั้งจ่ายตามราคาท้องตลาดทั่วไปเนื่องจากไม่มีในบัญชีราคามาตรฐานครุภัณฑ์ คำชี้แจงหน้าที่ 46 ข้อที่ 1.1 ตั้งจ่ายจากเงินอุดหนุนทั่วไป บรรจุในแผนพัฒนาสามปี (พ.ศ.2555-2557) หน้า 193 ลำดับที่ 12 (สำนักปลัด)

 จุดที่จะติดตั้งตามที่สำรวจมีดังนี้

 หมู่ที่ 1 จำนวน 3 จุด

 หมู่ที่ 2 จำนวน 3 จุด

 หมู่ที่ 3 จำนวน 1 จุด

 หมู่ที่ 4 จำนวน 3 จุด

 หมู่ที่ 5 จำนวน 3 จุด

 หมู่ที่ 6 จำนวน 3 จุด

 หมู่ที่ 7 จำนวน 3 จุด

 หมู่ที่ 8 จำนวน 4 จุด

 หมู่ที่ 9 จำนวน 3 จุด

 หมู่ที่ 10 จำนวน 3 จุด

 หมู่ที่ 11 จำนวน 10 จุด

 หมู่ที่ 12 จำนวน 3 จุด

*/หมู่ที่.......*

 หมู่ที่ 13 จำนวน 3 จุด

 หมู่ที่ 14 จำนวน 4 จุด

 หมู่ที่ 15 จำนวน 3 จุด

 และจะติดตั้งบริเวณข้างหน่วยช่วยเหลือประชาชนตำบลสุเทพ จำนวน 1 จุดและหน่วยช่วยเหลือประชาชนร่วมกับ สภ.ภูพิงค์ จำนวน 1 จุด

**ประธานสภาฯ** คณะผู้บริหารขอเปลี่ยนแปลงคำชี้แจงเพียงเล็กน้อย มีสมาชิกสภาฯผู้ใดประสงค์จะอภิปรายเพิ่มเติมหรือไม่

**นายเกตุ ชัยมงคล** ขอเสนอแนะว่าควรจะติดตั้งบริเวณที่มีผู้ดูแลและสะดวกในการใช้งานเพราะที่ผ่านมาเกิดการสูญหายหรือมีการลักขโมย และโครงการบางอย่างควรจะรีบเร่งดำเนินการ

**นางมะลิวัล ดวงยศ** เรื่องนี้เดิมเคยเสนอสภาฯเพื่อขอเปลี่ยนแปลงมาแล้วใช่หรือไม่ และก่อนที่สภาฯจะอนุมัติได้มีการตรวจสอบเกี่ยวกับคุณสมบัติของเครื่องดับเพลิงหรือไม่ว่าจะใช้แบบมีขาตั้งหรือไม่มีขาตั้ง และขอรายละเอียดเกี่ยวกับจุดติดตั้งของแต่ละหมู่บ้าน พร้อมรายละเอียดคุณสมบัติการใช้งานของเครื่องดับเพลิงที่ขอเปลี่ยนแปลงด้วย

**ประธานสภาฯ** สมาชิกสภาต้องการทราบรายละเอียดที่ชัดเจนของเครื่องดับเพลิงแบบเก่าและแบบใหม่ว่ามีคุณสมบัติแตกต่างกันอย่างไรบ้าง

**นายพยอม เผ่ากันทะ** คุณภาพของเครื่องดับเพลิงที่ขอเปลี่ยนแปลงเหมือนกับของเดิม คือ ขนาด ขนาด 15 ปอนด์ แต่มีข้อแตกต่างตรงตู้เก็บเครื่องดับเพลิงที่เดิมกำหนดแบบมีขาตั้ง แต่จากการสำรวจพบว่าไม่มีร้านค้าที่ผลิตตู้ดับเพลิงแบบมีขาตั้ง จึงขอเปลี่ยนแปลงเป็นตู้ที่ไม่มีขาตั้ง ส่วนจุดที่จะทำการติดตั้งก็ได้ประสานกับผู้ใหญ่บ้านแล้วว่าจะติดตั้งตรงไหนบ้าง

 เดิมเคยมีการเสนอขอกันเงินงบประมาณตามโครงการนี้แต่ยังไม่เคยขออนุมัติต่อสภาฯเพื่อเปลี่ยนแปลงคำชี้แจง และหลังจากที่ได้รับกระทู้ถามก็ได้หารือกันอีกครั้งและได้ข้อสรุปตามที่ขอเปลี่ยนแปลงข้างต้น

**ประธานสภาฯ** จุดที่จะดำเนินการติดตั้งยังไม่แน่นอน สามารถเปลี่ยนแปลงได้ใช่หรือไม่

*/นาย........*

**นายพยอม เผ่ากันทะ** จุดติดตั้งที่เสนอไปข้างต้นเป็นบริเวณที่ผู้ใหญ่บ้านเสนอมา แต่สถานที่ติดตั้งจริงอาจจะมีการเปลี่ยนแปลงได้ตามความเหมาะสม

**นางมะลิวัล ดวงยศ** เจ้าหน้าที่ได้แนะนำหรือให้ข้อเสนอแนะผู้ใหญ่บ้านหรือไม่ว่าควรจะติดตั้งบริเวณไหน เช่น บริเวณหอพักอุดมผลก็มีการติดตั้งแล้ว และขอระบุให้ชัดเจนด้วยว่าจะติดตั้งบริเวณบ้านผู้ใด

**นางเหรียญ ปวงเมา** ควรจะมอบหมายความรับผิดชอบให้เจ้าของบ้านด้วยเพราะที่ผ่านมาได้เกิดการสูญหาย ตัวอย่างของหมู่ที่ 4 เดิมเคยมีการติดตั้งบ้าน นายยงยุทธ แต่ปัจจุบันได้เกิดการสูญหายเนื่องจากผู้ที่นำไปใช้งานไม่แจ้งให้เจ้าของบ้านรับทราบ

**ประธานสภาฯ** จุดติดตั้งที่ปลัดเทศบาลได้นำเสนอนั้นยังไม่แน่นอนสามารถเปลี่ยนแปลงได้ตามความเหมาะสม หากไม่มีใครเสนอเพิ่มเติมผมขอสรุป ดังนี้ 1) ที่ประชุมมีมติอนุมัติให้เปลี่ยนแปลงคำชี้แจงตามที่คณะผู้บริหารเสนอ 2) ให้หารือเกี่ยวกับจุดติดตั้งกับสมาชิกสภาฯอีกครั้งและแต่งตั้งผู้รับผิดชอบ

 ผมขอมติที่ประชุมว่ามีสมาชิกสภาฯผู้ใดอนุมัติตามที่ผมเสนอ

 **มติที่ประชุม**

 อนุมัติ 10 เสียง

 ไม่อนุมัติ - เสียง

 งดออกเสียง 2 เสียง

**นายกเทศมนตรี** หลังจากสภาฯอนุมัติแล้วก็จะดำเนินการติดตั้งให้เป็นที่พอใจของประชาชนในหมู่บ้าน และก่อนการติดตั้งก็จะดำเนินการสอบราคาโดยจะกำหนดเงื่อนไขคือต้องมีการอบรมและชี้แจงวิธีการใช้งานด้วย ส่วนกรณีการสูญหายก็ได้ประสานไปยังเจ้าหน้าที่ตำรวจเพื่อดูแลและติดตาม สถานที่ติดตั้งจะมุ่งเน้นสถานที่ที่เป็นแหล่งชุมชนก่อนเป็นอันดับแรก

 ขอเพิ่มเติมเกี่ยวกับการจัดทำระเบียบการเข้ารับฟังการประชุมสภาฯ หากคณะกรรมการหรือสมาชิกสภาฯจะดำเนินการเรื่องใดก็ขอให้สอดคล้องกับระเบียบกระทรวงมหาดไทย ว่าด้วยข้อบังคับการประชุมสภาฯท้องถิ่นด้วย และไม่ควรกีดกันสิทธิเสรีภาพของประชาชน ซึ่งหากเราดำเนินการประชุมสภาฯตามระเบียบที่กฎหมายกำหนดก็จะทำให้สถานที่แห่งนี้มีความศักดิ์สิทธิ์และน่าเชื่อถือมากขึ้น

*/ประธาน.......*

**ประธานสภาฯ** วันนี้สภาฯมีมติอนุมัติให้คณะผู้บริหารเปลี่ยนแปลงคำชี้แจงเครื่องดับเพลิงชนิดมือถือพร้อมตู้ส่วนการติดตั้งให้ทุกฝ่ายที่เกี่ยวข้อง เช่น เทศบาล ผู้ใหญ่บ้านและสมาชิกสภาฯ หารือกันเพื่อหาจุดติดตั้งที่เหมาะสมอีกครั้ง พร้อมอธิบายวิธีการใช้งานให้ชัดเจน

 กรณีการจัดทำระเบียบสภาเทศบาลตำบลสุเทพว่าด้วยหลักเกณฑ์และวิธีการสำหรับให้ประชาชนเข้าฟังการประชุมสภาเทศบาลตำบลสุเทพ พ.ศ. ๒๕๕๖ ผมมีความมั่นใจว่าคณะกรรมการจะสามารถดำเนินการได้เป็นอย่างดี

  **5.2 ขอความเห็นชอบต่ออายุสัญญาเช่าพื้นที่อาคารร้านค้าชุมชนและศูนย์หัตถกรรม ราย นางสาวกานต์ชนก ประกาศวุฒิสาร โดยไม่ต้องดำเนินการประมูล**

 **ข้อระเบียบกฎหมาย**

 ระเบียบกระทรวงมหาดไทยว่าด้วยการจัดหาประโยชน์ในทรัพย์สินขององค์กรปกครองส่วนท้องถิ่น พ.ศ. 2543

 ข้อ ๖ การให้เช่าอสังหาริมทรัพย์ขององค์กรปกครองส่วนท้องถิ่นให้ดำเนินการโดยวิธีประมูล

 (๑) มีกำหนดไม่เกินสามปี ให้ผู้บริหารท้องถิ่น เป็นผู้มีอำนาจอนุมัติ

 (๒) มีกำหนดเกินสามปี ให้สภาท้องถิ่นเป็นผู้อนุมัติการให้เช่าตามวรรคหนึ่ง ถ้าที่ความจำเป็นหรือเพื่อประโยชน์ของทางราชการให้ผู้บริหารท้องถิ่นเสนอสภาท้องถิ่นให้ความเห็นชอบดำเนินการเป็นอย่างอื่น โดยไม่ต้องดำเนินการประมูล

**นายพยอม เผ่ากันทะ** เรื่องนี้มีการเสนอต่อสภาฯแล้ว 2 ครั้ง วันนี้ผมจึงขอเสนอรายละเอียดให้ที่ประชุมเข้าใจโดยละเอียดอีกครั้ง ดังนี้

 **เรื่องเดิม**

 เทศบาลตำบลสุเทพมีร้านค้าชุมชน จำนวน 1 แห่ง โดยมีการเปิดให้เช่าร้านค้าและปัจจุบันสัญญาเช่าได้สิ้นสุดลง เทศบาลจึงขออนุมัติไปยังผู้ว่าราชการจังหวัดเพื่อแต่งตั้งคณะกรรมการกำหนดราคาค่าเช่า โดยมีนายกเทศมนตรีเป็นประธาน และปัจจุบันได้กำหนดอัตราค่าเช่าแล้ว

*/อาคาร........*

 อาคารดังกล่าวมีผู้เช่าเดิมแล้วโดยผู้เช่าดังกล่าวได้ปรับปรุงอาคารและจ่ายค่าเช่ามาโดยตลอดประกอบกับได้มีการให้คำมั่นว่าจะต่ออายุสัญญาเช่าเป็นระยะเวลาไม่น้อยกว่า 10 ปี และจะมีการทำสัญญาเป็นรายปี และตอนนี้สัญญาครั้งสุดท้ายได้สิ้นสุดแล้ว และเพื่อให้เป็นไปตามระเบียบกระทรวงมหาดไทยว่าด้วยการจัดหาประโยชน์ในทรัพย์สินขององค์กรปกครองส่วนท้องถิ่น พ.ศ. 2543

 ข้อ ๖ การให้เช่าอสังหาริมทรัพย์ขององค์กรปกครองส่วนท้องถิ่นให้ดำเนินการโดยวิธีประมูล

 (๑) มีกำหนดไม่เกินสามปี ให้ผู้บริหารท้องถิ่น เป็นผู้มีอำนาจอนุมัติ

 (๒) มีกำหนดเกินสามปี ให้สภาท้องถิ่นเป็นผู้อนุมัติการให้เช่าตามวรรคหนึ่ง ถ้าที่ความจำเป็นหรือเพื่อประโยชน์ของทางราชการให้ผู้บริหารท้องถิ่นเสนอสภาท้องถิ่นให้ความเห็นชอบดำเนินการเป็นอย่างอื่น โดยไม่ต้องดำเนินการประมูล

 เทศบาลจะดำเนินการต่ออายุสัญญาโดยไม่ต้องทำการประมูล โดยอ้างอิงคำมั่นสัญญาคือจะต่อสัญญาแก่ผู้เช่ารายนี้ไม่น้อยกว่า 10 ปี และตอนนี้เหลือระยะเวลาไม่เกิน 3 ปี จะครบ 10 ปีจึงมีความจำเป็นที่จะต้องเสนอต่อสภาฯเพื่ออนุมัติ

**ประธานสภาฯ** เดิม (สมัย อบต.) ผมไม่มั่นใจว่าร้านค้าชุมชนเป็นทรัพย์สินของผู้ใดแต่ภายหลังมีการแจ้งว่าร้านค้าชุมชนเป็นทรัพย์สินของ อบต.และปัจจุบันเป็นทรัพย์สินของเทศบาล และได้เคยมีการให้คำสัญญาแก่ผู้เช่ารายนี้ว่าจะต่ออายุสัญญาเช่า 10 ปี อดีตผมเคยเป็นประธานคณะกรรมการร้านค้าชุมชนจนกระทั่งคณะผู้บริหารชุดก่อนได้ทำการยกเลิกคณะกรรมการร้านค้าชุมชนที่ผมร่วมเป็นคณะกรรมการ เพราะฉะนั้นผมจึงหมดภาระหน้าที่รับผิดชอบตรงจุดนั้น

 ภายหลังทราบมาว่าได้มีการจัดทำสัญญากับผู้เช่าทุก 4 ปี ซึ่งปัจจุบันเหลือระยะเวลาประมาณ 2 ปี จะครบ 10 ปี และตามระเบียบฯ การจัดหาประโยชน์ในทรัพย์สินขององค์กรปกครองส่วนท้องถิ่นต้องทำด้วยวิธีการประมูลตามระเบียบ ดังนี้

 การให้เช่าอสังหาริมทรัพย์ขององค์กรปกครองส่วนท้องถิ่นให้ดำเนินการโดยวิธีประมูล

*/(1).......*

 (๑) มีกำหนดไม่เกินสามปี ให้ผู้บริหารท้องถิ่น เป็นผู้มีอำนาจอนุมัติ

 (๒) มีกำหนดเกินสามปี ให้สภาท้องถิ่นเป็นผู้อนุมัติการให้เช่าตามวรรคหนึ่ง ถ้าที่ความจำเป็นหรือเพื่อประโยชน์ของทางราชการให้ผู้บริหารท้องถิ่นเสนอสภาท้องถิ่นให้ความเห็นชอบดำเนินการเป็นอย่างอื่น โดยไม่ต้องดำเนินการประมูล เท่าที่ไม่ขัดหรือแย้งตามกฎหมาย

 เวลานี้มีข้อจำกัดที่การให้คำมั่นสัญญานั้นจะเป็นเอกสารตามกฎหมายหรือไม่ เพราะหากเป็นเอกสารทางกฎหมายผู้เช่าอาจจะฟ้องร้องได้ เพราะฉะนั้นเพื่อเป็นการยุติปัญหาต่าง ๆ จึงจำเป็นต้องมีการต่ออายุสัญญาให้ผู้เช่ารายดังกล่าวโดยไม่ต้องทำการประมูล ตามระยะเวลาที่เหลืออีกไม่เกิน 3 ปี เพื่อให้ครบ 10 ปี ตามคำมั่นสัญญา และหลังจากที่ครบ 10 ปี แล้วก็จะมีการดำเนินการใหม่คือต้องประมูลเพื่อหาผู้เช่าตามกฎหมายต่อไป

**นายนิพิฐพนธ์ สรรพสิทธิ์สิริ** หากจัดทำสัญญาให้ผู้เช่าแล้วจะมีการจัดทำคำมั่นสัญญาหรือไม่

**นายพยอม เผ่ากันทะ** จะไม่มีการจัดทำคำมั่นสัญญาต่อผู้เช่าแล้ว

**นายโกวิท ลัภพระบุตร** ครั้งก่อนท่านประธานสภาฯได้สรุปเกี่ยวกับเรื่องนี้แล้วแต่วันนี้ทำไมถึงนำมาเสนอต่อสภาฯเพื่ออนุมัติอีก ผมเข้าใจว่าหากมีการกำหนดระยะเวลาไม่เกินสามปีให้ผู้บริหารท้องถิ่นเป็นผู้มีอำนาจอนุมัติ ซึ่งกรณีนี้มีกำหนดไม่เกินสามปีแต่จะให้สภาฯอนุมัติ หากอนุมัติแล้วจะขัดแย้งต่อกฎหมายหรือไม่

 สมาชิกบางท่านยังไม่เข้าใจและทราบที่มาของเรื่องนี้ ผมจึงต้องการทราบว่าหากสภาฯไม่อนุมัติจะมีความผิดหรือไม่ หรือหากผู้บริหารอนุมัติจะมีผลเป็นเช่นไร จะมีการฟ้องร้องอย่างไร ควรจะมีการพูดถึงสิ่งที่จะเกิดขึ้นในอนาคตให้ละเอียดด้วย และที่สำคัญควรจะมีการหารือทุกฝ่ายก่อนการประชุม

**ประธานสภาฯ** การประชุมครั้งก่อนผมเคยสรุปว่าหากมีการกำหนดระยะเวลาไม่เกินสามปีให้ผู้บริหารท้องถิ่นเป็นผู้มีอำนาจอนุมัติ แต่หลังจากผมได้ศึกษาข้อกฎหมายโดยละเอียดแล้วก็มีความเข้าใจว่าการดำเนินการทุกอย่างนั้นต้องประมูล แต่ได้มีการให้คำมั่นสัญญากับผู้เช่ารายนี้คือ

*/จะต่อ........*

 จะต่อสัญญาแก่ผู้เช่ารายนี้ไม่น้อยกว่า 10 ปี โดยคณะผู้บริหารชุดเดิมได้มีการเปลี่ยนแปลงให้เช่าราย 4 ปี และตอนนี้เหลือระยะเวลาไม่เกิน 3 ปี จะครบ 10 ปี ผู้บริหารชุดใหม่จึงเสนอต่อสภาฯเพื่ออนุมัติให้ต่ออายุสัญญาเช่าของผู้เช่ารายนี้เพื่อให้ครบ 10 ปี โดยไม่ต้องทำการประมูล หลังจากนั้นจึงดำเนินการประมูลใหม่อีกครั้ง

**นายกเทศมนตรี** ขอขอบคุณสมาชิกสภาฯที่ได้ซักถามเกี่ยวกับผลกระทบที่จะเกิดขึ้น ผมขอชี้แจงเพิ่มเติม 1) เรื่องนี้จะไม่มีผลกระทบต่อผู้ใดและการดำเนินการต่าง ๆ ต้องประมูลก่อน หากประมูลแล้วมีกำหนดระยะเวลาไม่เกินสามปีเป็นอำนาจของคณะผู้บริหารในการอนุมัติ หากเกินสามปีต้องขออนุมัติต่อสภาฯ และหากจะดำเนินการโดยไม่ประมูลต้องได้รับอนุมัติต่อสภาท้องถิ่น 2)รัฐหรือท้องถิ่นจะต้องให้ความมั่นคงต่อเอกชนที่จะดำเนินการต่าง ๆ เช่น ได้ให้คำมั่นสัญญาต่อผู้เช่าแล้ว ว่าจะต่ออายุสัญญาไม่น้อยกว่า 10 ปี เรื่องนี้ก็จะเป็นข้อผูกพันระหว่างผู้เช่ากับเทศบาลหากไม่ดำเนินการก็อาจจะมีการฟ้องร้อง และคณะผู้บริหารเดิมโดย นายทวีพงษ์ หินคำ และสภาฯชุดก่อนเป็นผู้อนุมัติจัดทำสัญญาแล้วหนึ่งครั้ง เพราะฉะนั้นการดำเนินการต่าง ๆ ก็ต้องมีความต่อเนื่อง และในการจัดทำสัญญาโดยไม่ประมูลสภาฯก็ต้องเป็นผู้อนุมัติผมจึงจะลงนามในสัญญาได้ หากสภาฯไม่อนุมัติผมก็ต้องแจ้งผู้เช่าว่าสภาฯไม่อนุมัติให้ต่ออายุสัญญาก็อาจจะมีการฟ้องร้อง และขอให้ทุกท่านไม่ต้องหวาดกลัวหรือกังวลเกี่ยวกับการดำเนินการต่าง ๆ เพราะร้านค้าชุมชนเป็นทรัพย์สินของเทศบาลและมีการก่อสร้างโดยใช้งบประมาณการกระจายความเจริญไปสู่ภูมิภาค และมีพันธะว่าต้องให้กลุ่มสตรี,ผู้บริหารท้องถิ่น,สภาท้องถิ่นเป็นผู้บริหารและดำเนินการ

**นายโกวิท ลัภพระบุตร** ตามหนังสือแจ้งให้คำมั่นสัญญา นางสาวกานต์ชนก ประกาศวุฒิสาร ลงนามโดย นายบุญลือ เผือกผ่อง ซึ่งเป็นประธานคณะกรรมการดำเนินงาน เป็นการให้คำมั่นสัญญาว่าจะต่ออายุสัญญาเช่าเป็นระยะเวลาไม่น้อยกว่า 10 ปี ตอนนี้เหลือระยะเวลาอีกไม่เกิน 3 ปี จะครบ 10 ปี ทำไมต้องให้สภาฯอนุมัติ

*/ผม.......*

 ผมคิดว่าหากจะดำเนินการในลักษณะนี้ควรจัดทำหนังสือเป็นลายลักษณ์อักษรเพื่อให้ความมั่นใจต่อสมาชิกสภาฯ ว่าหากสภาฯอนุมัติและครบกำหนด 10 ปีแล้วจะมีการยกเลิกและดำเนินการจะดำเนินการประมูลตามระเบียบกฎหมายต่อไป

**นายเกตุ ชัยมงคล** จากการศึกษาเอกสารวันที่จัดทำคำมั่นสัญญาประมาณเดือนกุมภาพันธ์ 2548 ระยะเวลาครบ 10 ปี ประมาณปี 2558 และสมาชิกสภาทุกท่านจะครบวาระการดำรงตำแหน่งประมาณ ปี พ.ศ. 2559 เพราะฉะนั้นหลังจากครบระยะเวลาของคำมั่นสัญญาสมาชิกสภาทุกคนก็ยังมีโอกาสได้ติดตามการดำเนินงานของร้านค้าชุมชนว่าจะเป็นเช่นไร จึงไม่มีความจำเป็นต้องวิตกกังวลใช่หรือไม่ และผมก็รู้สึกเห็นใจคณะผู้บริหารหรือนิติกรที่จะต้องดำเนินการเรื่องนี้ให้ถูกต้องตามกฎหมายจึงขอให้ทุกท่านช่วยกันพิจารณาเรื่องนี้ให้แล้วเสร็จและหลังจากครบกำหนด 10 ปีแล้วก็ขอให้คณะผู้บริหารเริ่มต้นดำเนินการใหม่โดยไม่ต้องจัดทำคำมั่นสัญญา

**ประธานสภาฯ** ขอให้สมาชิกสภาฯทุกท่านไม่ต้องวิตกกังวลในเรื่องต่าง ๆ เพราะจะมีการใช้หลักการและเหตุผลในการอนุมัติทุกครั้ง และผมเห็นด้วยตามที่ นายโกวิท ลัภพระบุตร ได้กล่าวไว้หากสภาฯอนุมัติให้คณะผู้บริหารจัดทำสัญญาแล้วก็ขอให้ระบุรายละเอียดในสัญญาให้ชัดเจนและขอให้ทุกอย่างสิ้นสุดภายในสิบปี หลังจากดำเนินการแล้วเสร็จก็จัดส่งสัญญาให้สมาชิกสภาฯทุกคนได้รับทราบด้วย

**นายนิพิฐพนธ์ สรรพสิทธิ์สิริ** ตามที่ ท่านนายกเทศมนตรีได้กล่าวไว้ว่าหากสภาฯไม่อนุมัติให้จัดทำสัญญาผู้เช่าอาจจะทำการฟ้องร้อง ผมจึงไม่เข้าใจว่าเหตุผลในการฟ้องร้องนั้นคืออะไร เพราะคณะผู้บริหารก็เป็นผู้มีสิทธิ์และจัดทำสัญญาให้ผู้เช่าและปีงบประมาณ พ.ศ. 2555 ก็มีการจัดทำสัญญาแล้ว

 เดิมคณะผู้บริหารชุดก่อนมีแนวคิดว่าจะยกเลิกสัญญาร้านค้าชุมชนแต่ผู้เช่าก็ยังมีการวางสินทรัพย์ค่าเช่าไว้ที่กรมบังคับคดีเพื่อแสดงความประสงค์ในการเช่าต่อเนื่อง แต่ท่านนายกเทศมนตรีก็ยังกล่าวว่าอาจจะมีการฟ้องร้อง จึงขอให้อธิบายเพิ่มเติมอีกครั้งเกี่ยวกับเหตุผลที่ผู้เช่าจะทำการฟ้องร้อง

*/นายกเทศมนตรี........*

**นายกเทศมนตรี**  ขอตอบข้อซักถามตามที่ นายเกตุ ชัยมงคล และ นายโกวิท ลัภพระบุตร ได้ซักถามว่าจะมีหลักฐานหรือเอกสารยืนยันหรือไม่ว่าหลังจากครบ 10 ปี แล้วเทศบาลจะไม่ทำสัญญาต่อ ผมขอชี้แจงว่าเทศบาลจะดำเนินการใดๆต้องมีกฎหมายรองรับ หากครบกำหนด 10 ปี แล้วเทศบาลไม่ดำเนินการให้ถูกต้องโดยการประมูลแสดงว่าผมกระทำผิดกฎหมายก็ต้องมีความผิด แต่หากสภาฯไม่อนุมัติผมก็จะพ้นจากข้อความผิดและเอกชนอาจจะฟ้องร้อง

 คณะผู้บริหารชุดก่อนเคยนำเสนอต่อสภาเทศบาลตำบลสุเทพเพื่อขอต่อสัญญาในการประชุมสภาฯ สมัยที่ 1 ครั้งที่ 1 ประจำปี 2554 เมื่อวันที่ 5 เมษายน 2554 และสภาฯมีมติ อนุมัติให้ต่อสัญญา 10 เสียง งดออกเสียง 1 เสียง โดยสัญญามีกำหนด 1 ปีและไม่ต้องทำการประมูล และสมาชิกสภาฯสามารถศึกษาเอกสารได้จากรายงานการประชุม

**ประธานสภาฯ** เหลือเวลาอีกไม่เกินสามปีจะครบสิบปีตามกำหนดในการจัดทำสัญญาก็ขอให้จัดทำต่อเนื่องไปให้ครบสิบปีไม่ต้องขอต่อสัญญาเป็นรายปีเพราะจะทำให้เกิดความสับสน เนื่องจากสมาชิกสภาฯบางท่านก็ยังไม่ทราบที่มาของเรื่องนี้

 มีผู้ใดประสงค์จะอภิปรายเพิ่มเติมหรือไม่(ไม่มีผู้อภิปราย)หากไม่มีผมขอมติที่ประชุมว่าผู้ใดเห็นชอบต่ออายุสัญญาเช่าพื้นที่อาคารร้านค้าชุมชนและศูนย์หัตถกรรม ราย นางสาวกานต์ชนก ประกาศวุฒิสาร โดยไม่ต้องดำเนินการประมูล

 **มติที่ประชุม**

 เห็นชอบ 8 เสียง

 ไม่เห็นชอบ - เสียง

 งดออกเสียง 4 เสียง

**ประธานสภาฯ** สมาชิกสภาฯมีมติให้ต่ออายุสัญญาเช่าพื้นที่อาคารร้านค้าชุมชนและศูนย์หัตถกรรม ราย นางสาวกานต์ชนก ประกาศวุฒิสาร โดยไม่ต้องดำเนินการประมูล และหลังจากที่ผู้บริหารทำสัญญาตามระยะเวลาให้ครบ 10 ปี แล้วให้จัดส่งเอกสารให้สมาชิกสภาฯได้รับทราบด้วย

*/ระเบียบ.......*

**ระเบียบวาระที่ ๖** **เรื่องอื่นๆ (ถ้ามี)**

**นายโกวิท ลัภพระบุตร** ตามสัญญาเช่าเลขที่ 1/2554 ข้อที่ 7 ห้ามผู้เช่านำพื้นที่เช่าอาคาร หรือสิ่งปลูกสร้างในที่ดินที่เช่าทั้งหมดหรือบางส่วนไปให้เช่าช่วงโอนสิทธิการเช่า โดยยอมให้ผู้อื่นใช้ประโยชน์หรือใช้ประโยชน์อื่นนอกจาเพื่อวัตถุประสงค์ในการเช่าตามข้อ 1 เว้นแต่จะได้รับความยินยอมเป็นหนังสือจากผู้ให้เช่าก่อน

 ผมสังเกตว่าบริเวณหน้าร้านค้าชุมชนมีผู้ประกอบการค้าขายรายอื่น เช่น ร้านขายลูกชิ้น ร้านขายอาหาร หากเป็นเช่นนี้ผู้ที่จัดทำสัญญาเช่ามีความผิดหรือไม่หรือว่าเทศบาลได้ยินยอมให้ดำเนินการได้

**นายกเทศมนตรีฯ** ผู้ประกอบการได้ดำเนินการประมาณ 7-8 ปี และได้ตรวจสอบปรากฎว่ามีประชาชนในหมู่บ้านขอเข้าทำการค้าขายบริเวณนั้นและผมไม่แน่ใจว่าจะมีการจ่ายเงินค่าเช่าอย่างไรหรืออาจจะเป็นลักษณะการเอื้ออาทรซึ่งกันและกัน เนื่องจากผมเข้ามาดำรงตำแหน่งประมาณ 1 ปี และจะติดตามตรวจสอบต่อไป

**ประธานสภาฯ** สมาชิกสภาฯสอบถามว่ามีผู้เช่าช่วงต่อผู้เช่าที่ทำสัญญาหรือไม่และหากมีการเช่าช่วงจริงก็ถือว่าทำการผิดสัญญา แต่หากจะไม่ให้มีความผิดเทศบาลอาจจะเป็นผู้อนุญาตให้เช่าช่วงได้หรืออาจจะเอื้ออาทรให้ประชาชนในพื้นที่เข้าทำการค้าขายโดยไม่เก็บค่าเช่า เพราะฉะนั้นก็ขอให้ตรวจสอบและในการทำสัญญาครั้งต่อไปให้ทำอย่างรัดกุมและศึกษารายละเอียดให้รอบคอบ และจัดส่งสัญญาให้สมาชิกสภาฯได้ศึกษาด้วย

 ในการจัดทำเอกสารสื่อสิ่งพิมพ์ต่าง ๆ ขอให้ทำให้ตรงกับสภาพความเป็นจริงด้วย

**นายธีระพันธ์ เตชะ** 1) ตามที่คณะผู้บริหารได้แถลงนโยบายต่อที่ประชุมสภาฯว่าจะพัฒนาศูนย์บริการให้เป็นโรงพยาบาลประจำตำบลและปัจจุบันสถานีอนามัยได้เปลี่ยนชื่อเป็นโรงพยาบาลส่งเสริมสุขภาพประจำตำบลผมจึงต้องการให้มีการเปลี่ยนระบบและเปลี่ยนชื่อเป็นโรงพยาบาลส่งเสริมสุขภาพเทศบาลตำบลสุเทพ เพื่อให้สอดคล้องกับกระทรวงสาธารณสุข โดยผมได้จัดทำหนังสือพร้อมเสนอหลักเกณฑ์ให้คณะผู้บริหารแล้วขอให้ดำเนินการด้วย

*/2).......*

 2)ได้รับแจ้งปัญหาจากกลุ่ม อสม.ประจำตำบลสุเทพว่าแผนงานของกลุ่ม อสม.ประจำปี 2556 มีเพียง 1 โครงการ คือโครงการทัศนศึกษาดูงาน เนื่องจากตามหลักเกณฑ์แล้วจะต้องมี 2-3 โครงการ เพื่อพัฒนาศักยภาพ อสม. การแก้ไขปัญหาในพื้นที่และการบริการในศูนย์สุขภาพชุมชนในหมู่บ้าน ขอให้คณะผู้บริหารแก้ไขด้วย

 และการประชุมชมรม อสม.ตำบลจะมีเจ้าหน้าที่เข้าร่วมประชุมเพื่อวางแผนงานการดำเนินการต่าง ๆ แต่ปัจจุบันไม่มีเจ้าหน้าที่เข้าร่วมประชุมเพื่อให้คำแนะนำ

 และในส่วนของการเบิกจ่ายเงินก็ยังไม่ถูกต้องขอให้คณะผู้บริหารช่วยตรวจสอบดูแลด้วย

**นายประยูร ศิริสุภา** ช่วงนี้เข้าสู่ฤดูฝนได้เกิดปัญหาน้ำท่วมขังบริเวณบ้านของประชาชน ขอฝากให้เทศบาลตำบลสุเทพจัดเตรียมทรายพร้อมกระสอบทรายให้พร้อมเพื่อให้ทันต่อการใช้งาน และในการแก้ไขปัญหาต่าง ๆ ให้ประชาชนยังมีข้อจำกัดเกี่ยวกับเจ้าหน้าที่ของกองช่าง ซึ่งปัจจุบันยังมีการมอบหมายงานผิดประเภท เช่น มอบหมายให้กองช่างจัดสถานที่เตรียมเตนท์ในงานหรือกิจกรรมต่าง ๆ ทำให้เจ้าหน้าที่ไม่สามารถปฏิบัติงานตามภารกิจของตนเอง เช่น การติดตั้งป้ายโค้งอันตรายต้องใช้เวลาประมาณ 2 อาทิตย์จึงจะสำเร็จเนื่องจากเจ้าหน้าที่ติดภารกิจอื่น ผมจึงขอให้คณะผู้บริหารจัดสรรพนักงานในการจัดสถานที่หรือเตรียมเต้นท์โดยไม่ต้องใช้บุคลากรจากกองช่างได้หรือไม่เพื่อให้งานบริการประชาชนเป็นไปด้วยความเรียบร้อย

**นายนิพิฐพนธ์ สรรพสิทธิ์สิริ** เรื่องการจัดเก็บขยะของหมู่ที่ 8 ซึ่งประชาชนแจ้งมาว่าปกติพนักงานจะจัดเก็บเฉพาะถุงดำ แต่มีบางคนได้แยกเศษเหล็กหรือเศษพลาสติกใส่กระสอบไว้ต่างหากแล้ว แต่พนักงานก็ยังจัดเก็บจึงขอฝากคณะผู้บริหารไปยังพนักงานด้วยว่าหากจะเก็บขยะที่ไม่ได้บรรจุไว้ในถุงดำขอให้สอบถามหรือแจ้งให้เจ้าบ้านทราบด้วยเพราะบางครั้งเจ้าบ้านก็ประสงค์ที่จะนำไปจำหน่ายหรือดำเนินการอย่างอื่น

 ประชาชนแจ้งว่าหลังจากที่มีการจัดโครงการถนนคนเดินแล้วไม่มีพนักงานเข้าเก็บขยะโดยทันทีแต่มีการพักขยะไว้บริเวณศาลาทำให้

*/ประชาชน.......*

 ประชาชนไม่สามารถใช้ศาลาเพื่อหลบฝนหรือหลบแดดประกอบกับบริเวณนั้นเป็นศูนย์พัฒนาเด็กเล็กเกรงว่าจะเกิดความไม่เหมาะสม

 ขอฝากคณะผู้บริหารเกี่ยวกับการจัดโครงการถนนคนเดิน เนื่องจากมีประชาชนที่สนใจร่วมงานแต่ก็ยังมีปัญหาเรื่องการจัดระบบจราจรที่ผู้สัญจรไป-มายังไม่ได้รับความสะดวกพร้อมขอเสนอให้จัดทำทางเบี่ยงหรือปรับปรุงระบบการจราจรให้ดีขึ้น

**ประธานสภาฯ** ในการเสนอแนะหรือฝากเรื่องไปยังคณะผู้บริหารให้ทุกท่านจดบันทึกไว้เป็นหลักฐานด้วยเพื่อที่จะติดตามความคืบหน้าได้

**นายเกตุ ชัยมงคล** ขออ้างถึงตามที่ นายประยูร ศิริสุภา ได้กล่าวไว้กรณีการจัดพนักงานเพื่อจัดสถานที่หรือตามเต้นท์ ตัวอย่างเช่น การจัดงานพิธี วันแม่แห่งชาติ วันที่ 12 สิงหาคม 2556 ที่ผ่านมา ซึ่งปัจจุบันยังไม่มีการจัดเก็บเต้นท์เนื่องจากไม่มีเจ้าหน้าที่เพียงพอ เพราะฉะนั้นในการจัดทำเทศบัญญัติงบประมาณรายจ่ายประจำปีงบประมาณ พ.ศ. 2557 ให้จัดตั้งงบประมาณสำหรับจ้างพนักงานที่ทำหน้าที่เฉพาะได้หรือไม่เพราะหากใช้พนักงานผิดประเภทก็จะทำให้เกิดผลกระทบต่อการทำงานด้านอื่น ผมขออนุญาตเปรียบเทียบการบริหารงานกับหน่วยงานที่ใหญ่กว่า เช่น เทศบาลนครเชียงใหม่ ที่สามารถบริหารจัดการเกี่ยวกับเรื่องนี้ได้เป็นอย่างดี เช่นการจัดงานปีใหม่เมือง หรืองานสืบชะตาเมืองจะมีการจัดเก็บเต้นท์เรียบร้อยหลังจากดำเนินงานแค่ 1 วัน

 เพราะฉะนั้นขอให้ตั้งงบประมาณตรงจุดนี้ด้วยเผื่ออนาคตจะได้มีการช่วยเหลือหรือบริการประชาชนด้านนี้

**นางมะลิวัล ดวงยศ** เคยหารือคณะผู้บริหารไปแล้วเกี่ยวกับการกำจัดกลิ่นและสถานที่ล้างรถขยะ ตอนนี้ยังไม่มีความคืบหน้าจึงขอฝากคณะผู้บริหารอีกครั้งและจะติดตามต่อไป

 กรณีการจัดซื้อรถขยะคันใหม่ได้ครบตามจำนวนและมีการใช้งานหรือยังและขอให้อธิบายกรณีการซ่อมแซมรถคันใหม่ของกองช่างด้วย

**นางเหรียญ ปวงเมา** ขอฝากกรณีของการตัดกิ่งไม้ของหมู่ที่ 4 บริเวณริมถนนข้างวัด ประชาชนฝากสอบถามว่าเมื่อไหร่จะดำเนินการจัดเก็บให้แล้วเสร็จ

*/เรื่อง.......*

 เรื่องการจัดเก็บขยะของหมู่ที่ 1 ประชาชนฝากสอบถามว่าขอให้เก็บอาทิตย์ละ 2 ครั้งได้หรือไม่

 บริเวณหอพักอัมรินทร์ได้มีการวางท่อบนถนนทำให้เกิดหลุมบ่อขอฝากคณะผู้บริหารช่วยดูแลด้วย

**นายกเทศมนตรี** การดำเนินการทุกอย่างล้วนแล้วแต่เป็นการบริการประชาชน ปัจจุบันประชาชนก็มาขอใช้บริการเทศบาลมากขึ้น ทำให้เทศบาลมีภารกิจเพิ่มมากขึ้นแต่จำนวนบุคลากรมีเท่าเดิม คาดว่าในปีงบประมาณ พ.ศ. 2557 ทุกอย่างจะลงตัวมากยิ่งขึ้น และผมมีความเชื่อมั่นว่าประชาชนมากกว่าร้อยละแปดสิบห้ามีความพึงพอใจต่อการทำงานของเทศบาลต้องขอบคุณสมาชิกสภาฯที่พยายามนำปัญหาต่าง ๆของประชาชนมานำเสนอต่อสภาฯเพื่อแก้ไข

 เรื่องรถขยะตอนนี้ได้รับรถคันใหม่แล้วและคาดว่าจะหยุดใช้งานรถคันเก่าโดยผมได้แจ้งพนักงานทราบมาตลอดกรณีการจัดซื้อรถตามมาตรฐานครุภัณฑ์มักจะได้ของที่ไม่มีคุณภาพและตามระเบียบสามารถจัดซื้อรถนอกเหนือมาตรฐานครุภัณฑ์ได้แต่ต้องขออนุมัติต่อสภาฯเพื่อให้ได้รถที่มีประสิทธิภาพ กรณีรถของกองช่างหลังจากการตรวจรับแล้วทราบว่ามีน้ำมันไหลจึงนำไปซ่อมแซมและก็อยู่ในระยะประกันสัญญา ซึ่งกรณีนี้ไม่ใช่การทุจริตแต่เป็นปัญหาด้านเทคนิคที่เกิดขึ้นตอนนี้ก็ได้รับการแก้ไขแล้ว

 กรณีการจัดเก็บเต้นท์หากสอบถามผู้บริหารหรือพนักงานก็จะได้รับคำตอบที่ไม่เหมือนกัน ซึ่งพนักงานก็แจ้งเหตุผลที่ไม่มีการเก็บเต้นท์ทันทีเนื่องจากช่วงนี้เป็นช่วงฤดูฝนหากเก็บทันทีอาจจะทำให้เต้นท์เกิดเชื้อรา และต่อไปคณะผู้บริหารได้มีแนวทางที่จะแต่งตั้งฝ่ายทะเบียนพัสดุและทรัพย์สินเพื่อดูแลในเรื่องนี้โดยเฉพาะ

**นางมะลิวัล ดวงยศ** เดิมเคยหารือเกี่ยวกับเรื่องท่อน้ำทิ้งแตกบริเวณหน้าบ้าน คุณยุพิน มาสนอง ซึ่งเจ้าของบ้านเคยทำหนังสือมายังเทศบาลแล้วประมาณเดือน เมษายน และดิฉันเคยประสานไปยังกองช่างเพื่อตรวจสอบว่าบริเวณดังกล่าวอยู่ในความรับผิดชอบของสำนักงานประปาหรือว่าเทศบาลโดยได้รับคำตอบว่าอยู่ในความรับผิดชอบของเทศบาลเนื่องจากอยู่ใต้ถนน และหากไม่รีบเร่งดำเนินการก็จะทำให้ถนนเกิดการทรุดตัวก็และเกิดความยากลำบากในการใช้ถนน จึงขอให้คณะผู้บริหารช่วยตรวจสอบดูแลด้วย */1)…….*

**นายโกวิท ลัภพระบุตร** 1)ตามที่ได้มีการขออนุมัติเปลี่ยนแปลงคำชี้แจงโครงการก่อสร้างรางระบายน้ำคอนกรีตเสริมเหล็ก หมู่ที่ 13 บ้านสันลมจอย ตำบลสุเทพและขออนุมัติใช้จ่ายเงินสะสมเพื่อก่อสร้างวางท่อระบายน้ำ บริเวณข้างสนามกีฬาเทศบาลตำบลสุเทพ บ้านสันลมจอย หมู่ที่ 13 ตำบลสุเทพ อำเภอเมืองเชียงใหม่ จังหวัดเชียงใหม่ จำนวน 1 แห่ง วงเงินงบประมาณ 70,000 บาท แต่ช่วงก่อนฝนตกและมีน้ำท่วมขังบริเวณสนามกีฬาเทศบาล ผมจึงขอสอบถามไปยังกองช่างว่ารางระบายน้ำจะสามารถรองรับน้ำที่ท่วมขังได้หรือไม่ ซึ่งมีการบันทึกไว้ในรายงานการประชุมสมัยสามัญ สมัยที่ 2 ครั้งที่ 1 ว่าเหตุผลในการดำเนินการเพื่อป้องกันน้ำในสนามกีฬาไหลท่วมบ้านเรือนประชาชน ผมจึงขอสอบถามว่าผู้บริหารมีแนวทางใดเพื่อระบายน้ำจากสนามกีฬาไหลลงสู่รางระบายน้ำ

 2)กรณีโครงการติดตั้งระบบน้ำภายในสนามกีฬาเทศบาลตำบลสุเทพ จากติดตั้งปั๊มหอยโข่งไฟฟ้าขนาด 15 แรงม้า ท่อส่งน้ำเหล็กอาบสังกะสีขนาด ศก.2 เป็น “ติดตั้งปั๊มหอยโข่งไฟฟ้าขนาด 30 แรงม้า ท่อส่งน้ำเหล็กอาบสังกะสีศก.3

การดำเนินการทุกอย่างล้วนแล้วแต่ใช้งบประมาณและมีการปรับปรุงแก้ไขมาโดยตลอด ผมคิดว่าการออกแบบไม่คุ้มค่ากับงบประมาณที่สูญเสีย ปั้มที่จะติดตั้งนั้นมีประโยชน์อย่างไรและเวลาน้ำท่วมขังสามารถดูดน้ำออกได้หรือไม่

 3)ขอสอบถามความคืบหน้าเรื่องเครื่องสับย่อยกิ่งไม้

 4)เดิมนายธีระพันธ์ เตชะ เคยรักษาราชการแทนประธาน สภาฯ และเคยสรุปในการประชุมสภาฯ สมัยสามัญ สมัยที่ 1 ครั้งที่ 2หน้าที่ 32 ดังนี้ ข้อ 1) สมาชิกมีข้อสงสัยเรื่องการเตรียมบุคลากรและงบประมาณในการจัดซื้อรถขยะเพิ่มเติม และข้อ 2) เมื่อมีรถขยะเพิ่มขึ้นแล้วท่านสามารถรับรองได้หรือไม่ว่าจะไม่มีปัญหาขยะตกค้างและสามารถเก็บขยะได้ทุกวัน โดยปัจจุบันก็ได้มีการจัดซื้อรถขยะแล้วผมจึงขอสอบถามว่าสามารถจัดเก็บขยะได้ทุกวันตามที่ได้มีการบันทึกหรือแถลงนโยบายไว้หรือไม่ ที่ผ่านมาเคยมีการจัดเก็บขยะอาทิตย์ละ 2 วัน ปัจจุบันนี้จัดเก็บอาทิตย์ละ 1 วัน

*/ซึ่ง........*

 ซึ่งมีรถขยะพร้อมแล้วและท่านได้วางแผนเกี่ยวกับบุคลากรและงบประมาณแล้วหรือยังและจะคุ้มค่ากับงบประมาณที่ท่านแจ้งว่าจะสามารถประหยัดเพิ่มขึ้นหรือไม่ จึงขอฝากทุกฝ่ายช่วยตรวจสอบและติดตามด้วย

**นายเกตุ ชัยมงคล** กรณีน้ำท่วมขังสนามกีฬาผมก็อยู่ในเหตุการณ์ และคณะผู้บริหารได้ประสานให้ผมช่วยตรวจสอบดูแลตอนนี้มีการใช้รถแม็คโครขุดจากบริเวณรั้วเก่าเพื่อให้น้ำไหลลงบริเวณสกอร์บอร์ด แต่บริเวณสนามกีฬาที่เป็นหญ้ายังไม่แห้งเนื่องจากสนามอยู่ต่ำกว่ารางระบายน้ำเพราะเดิมมีการออกแบบที่ผิดมีการใส่ท่อขนาด 2 นิ้ว บริเวณพื้นสนามกีฬาที่เป็นหญ้าทำให้ดินเข้าไปอุดตันท่อทำให้น้ำไม่ไหลผ่านท่อ ซึ่งปัจจุบันได้มีการแก้ไขปัญหาเบื้องต้นแล้ว

**ประธานสภาฯ** ผมขอเน้นย้ำให้ทุกท่านจดบันทึกข้อเสนอแนะต่าง ๆด้วยเพื่อติดตามความคืบหน้า และหากต้องการให้มีหลักฐานชัดเจนก็สามารถตั้งกระทู้ได้ และขอฝากข้อคิดหากจะมีการจ้างพนักงานก็ขอให้คิดถึงค่าใช้จ่ายที่จะเกิดขึ้นด้วย เพราะต้องรับผิดชอบสวัสดิการต่าง ๆ ทั้งครอบครัว ขอให้เปรียบเทียบกับการจ้างเหมาว่าแบบไหนจะคุ้มค่ามากกว่า ซึ่งหากมีการจ้างเหมาก็ไม่ต้องเสียงบประมาณจัดซื้อเต้นท์หรือจ้างพนักงานเพิ่มเติมเพราะฉะนั้นจึงขอให้ทุกท่านศึกษาให้ถ้วนถี่

 กรณีการจัดหาห้องพักสำหรับรับรองสมาชิกสภาฯผมได้จัดทำหนังสือเป็นลายลักษณ์อักษรสอบถามไปยังนายกเทศมนตรีแล้วแต่ก็ยังไม่ได้รับแจ้งความคืบหน้าและผมก็จะสอบถามต่อไป

 ในการประชุมทุกครั้งควรจะมอบหมายให้กองช่างเข้าร่วมประชุมเพื่อตอบข้อซักถามด้วย และวันนี้ไม่มีตัวแทนจากกองช่างเข้าร่วมประชุมก็ไม่มีผู้ใดสามารถตอบข้อซักถามได้หากจะพูดกันในที่ประชุมก็อาจจะไม่มีผู้ใดมาสานต่อดังนั้นควรมีการทำหนังสือเป็นลายลักษณ์อักษรเพื่อติดตาม

*/ขอ.......*

 ขอชื่นชมสมาชิกสภาฯที่ทำหน้าที่ได้เป็นอย่างดี บางท่านก็เข้ามาช่วยเหลือฝ่ายบริหาร เช่น นายเกตุ ชัยมงคล ที่สามารถปฏิบัติหน้าที่ได้เป็นอย่างดี

 ผมขอสอบถามกรณีการเสนอร่างเทศบัญญัติงบประมาณรายจ่ายหากไม่แล้วเสร็จตามที่กำหนดคือภายในวันที่ 30 สิงหาคม 2556 ผมมีสิทธิ์ที่จะไม่อนุมัติได้หรือไม่

**นายพยอม เผ่ากันทะ** หากนายกเทศมนตรีไม่สามารถเสนอร่างเทศบัญญัติงบประมาณรายจ่ายได้ทันภายในวันที่ภายในวันที่ 15 สิงหาคมนายกเทศมนตรีก็ต้องรายงานจังหวัดและหากยังไม่แล้วเสร็จภายในกำหนดผู้ว่าราชการต้องแต่งตั้งคณะกรรมการตรวจสอบข้อเท็จจริงต่อไป

**ปิดประชุม เวลา 13.00 น.**

( นายเกตุ ชัยมงคล )

ประธานกรรมการตรวจรายงานการประชุม

( นายพินธุ์ ตาสิงห์ )

กรรมการตรวจรายงานการประชุม

 ( นายประยูร ศิริสุภา )

เลขานุการกรรมการตรวจรายงานการประชุม